title: Pipinin lahjoitus

text: Stefanus II pyysi Pipiniä vapauttamaan sotajoukoillaan Ravennan langobardien vallasta. Vastineeksi Stefanus vahvisti uudelleen paavinistuimen tuen Pipinille voitelemalla hänet juhlallisesti kuninkaaksi 7. tammikuuta 754. Samalla voideltiin myös Pipinin pojat Kaarle ja Kaarloman. Tärkein sopimus solmittiin 14. huhtikuuta Quierzyssä Pariisin koillispuolella. Pipin lupasi ajaa langobardit pois Ravennasta, taata paavin omistusoikeuden niin sanottuun Patrimonium Petriin eli kirkon historialliseen maaomaisuuteen Rooman ympäristössä sekä luovuttaa merkittäviä aiemmin Bysantin keisarille kuuluneita alueita paaville. Näihin kuuluivat Ravennan eksarkaatti ja Rooman kaupunkia ympäröinyt Rooman herttuakunta. Pipin sitoutui myös takaamaan paavin valtion ulkoisen turvallisuuden. Stefanus myönsi tämän johdosta Pipinille ja hänen pojilleen arvonimen "Patricius Romanorum" (”roomalaisten suojelija”). Pipinin Quierzyssä tekemästä lahjoituksesta ei ole säilynyt mitään kirjallista dokumenttia, eikä ole varmuutta, oliko sen pohjana alkujaan suullinen vai kirjallinen sopimus.


title: Pipinin lahjoitus

text: Vuoden 756 alussa langobardien kuningas Aistulf kävi piirittämään Roomaa ja paavi Stefanus lähetti kiireesti avunpyynnön Pipinille. Pipinille lähetettiin Roomasta jopa Pyhän Pietarin nimissä frankeille osoitettu kirje, jossa heille luvattiin vaihtoehtoisesti korkeimman ikuista suojelusta tai ikuista kadotusta sen mukaan tulisivatko he paavin avuksi vai eivät. Pipin lähetti armeijansa Italiaan ja kukisti Aistulfin vielä samana vuonna. Pipin saneli rauhanehdot, joiden mukaisesti Aistulf joutui luovuttamaan Ravennan eksarkaatin paaville ja alistumaan muilta osin frankkien valtaan. Sotaretkensä yhteydessä Pipin määräsi keräämään lukuisten paaville siirtyneellä alueella sijainneiden kaupunkien avaimet, jotka lähetettiin symbolisesti paaville ja sijoitettiin Pietarinkirkkoon yhdessä kaupunkien luettelon kanssa. Tämä niin sanottu ”Pyhän Pietarin tunnustus” tunnetaan Pipinin lahjoituksen toisena osana. Pipinin seuraajat Kaarle Suuri ja Ludvig Hurskas vahvistivat Pipinin lahjoituksen vuosina 778 ja 817. He myös lahjoittivat paaville huomattavasti lisää maa-alueita Keski-Italiasta vuosina 774 ja 814–816.


title: Pipinin lahjoitus

text: Pipinin lahjoitus merkitsi paitsi Kirkkovaltion syntyä, myös frankkien valtakunnan ja paavin välisen liiton muodostumista Euroopan kehityksen johtavaksi tekijäksi. Rooman ja katolisen kirkon puolustamiseen liittyneet konfliktit muodostuivat seuraavina vuosisatoina frankkivaltakunnan seuraajaksi perustetun keisarikunnan keskeiseksi ongelmaksi.


title: Pipinin lahjoitus

text: Pipinin lahjoitus yhdistettiin myöhemmin myös Konstantinuksen lahjakirjana tunnettuun väärennettyyn asiakirjaan, jonka mukaan Rooman keisari Konstantinus olisi 300-luvun alussa määrännyt koko valtakuntansa läntisen puoliskon luovutettavaksi paavi Sylvester I:lle. On epäselvää, tehtiinkö väärennös ennen Pipinin lahjoitusta vai sen jälkeen, ja kumpi tapahtuma innoitti siten kumpaa.


title: Jääkiekko talviolympialaisissa 2018 – naisten karsinnat

text: Jääkiekon naisten olympiakarsinnat vuoden 2018 Pyeongchangin turnaukseen alkavat lokakuussa 2016. Karsintojen lopputurnaukset pelattiin helmikuussa 2017.


text: 1. kierroksen karsintaturnaus pelattiin 7.–9. lokakuuta 2016.


text: 2. kierroksen karsintaturnaus pelattiin 3.–6. marraskuuta 2016.


text: 3. kierroksen karsintaturnaus pelattiin 15.–18. joulukuuta 2016.


text: Karsinnan lopputurnaus pelattiin 9.–12. helmikuuta 2017.


title: Ateenan ensimmäinen hautausmaa

text: Ateenan ensimmäinen hautausmaa () on Ateenan merkittävin hautausmaa. Se sijaitsee Metsin kaupunginosassa kaupungin keskustan eteläpuolella. Hautausmaa muodostaa suurikokoisen, hyvinhoidetun puistomaisen alueen.


title: Ateenan ensimmäinen hautausmaa

text: Hautausmaa perustettiin vuonna 1837 ja se oli nimensä mukaisesti nykyaikaisen Ateenan ensimmäinen hautausmaa. Siitä tuli pian ennen kaikkea tunnettujen henkilöiden hautapaikka. Sinne on haudattu sekä merkittäviä kreikkalaisia henkilöitä että ulkomaisia filhelleenejä. Monet merkkihenkilöiden haudoista ovat suurikokoisia mausoleumeja. Monet vanhimmista ja monumentaalisimmista haudoista ovat heti hautausmaan sisäänkäynnin lähellä. Hautausmaalla ovat Ágioi Theódoroi sekä Ágios Lázaros -kirkot.


title: Ateenan kansallinen observatorio

text: Ateenan kansallinen observatorio (, , "NOA") on Ateenassa Kreikassa toimiva tutkimusinstituutti. Se on perustettu vuonna 1842 ja se on Kreikan vanhin edelleen toiminnassa oleva tutkimuslaitos.


title: Ateenan kansallinen observatorio

text: Ateenan kansallinen observatorio jakaantuu kolmeen instituuttiin:Observatorion vanha rakennus sijaitsee siitä nimensä saaneessa Asteroskopeíon kaupunginosassa Ateenan Agoran eteläpuolella (). Observatorio on valmistunut vuonna 1846. Se edustaa uusklassista arkkitehtuuria ja sen suunnitteli arkkitehti Theophil Hansen. Se oli kaupunkiin monia merkittäviä uusklassisia rakennuksia myöhemmin suunnitelleen Hansenin varhaisia töitä. Rakennus on ristinmuotoinen ja sen sakarat osoittavat pääilmansuuntiin. Rakennuksen keskellä on kupoli teleskooppia varten. Nykyisin vanhassa observatoriossa toimii astrogeofyysinen museo.


title: Ateenan kansallinen observatorio

text: Ateenan keskuspaikan lisäksi instituutilla on kolme tutkimusasemaa:


title: Eläinfysiologia

text: Eläinfysiologia on eläinten elintoimintoja tutkiva tieteenala. Elintoimintoja tutkitaan sekä solu-, kudos-, elin- että eliötasolla. Eläinfysiologiaan kuuluvat elinten, kudosten ja elintoimintojen sopeutuminen erilaisiin oloihin, elintoimintojen säätely ja elintoimintojen muuttuminen evoluution myötä. Eläinfysiologiaan liittyvät useat muut fysiologian alueet, kuten soluja, hermoja, aisteja, aineenvaihduntaa ja lisääntymistä käsittelevät fysiologian alueet. Muita eläinfysiologiaa sivuavia tieteitä ovat eläinekologia, solubiologia, biokemia ja biofysiikka.


title: Panathinaïkó-stadion

text: Panathinaïkó-stadion (, "Panateenalainen stadion", ”Kaikkien ateenalaisten stadion”) eli "Kallimármaro" (Καλλιμάρμαρο, ”Kaunismarmorinen”) on urheilustadion Ateenassa Kreikassa. Stadion on maailman vanhimpia urheilustadioneita ja se on rakennettu Ateenan antiikin aikaisen stadionin raunioiden paikalle nykyaikaisia olympialaisia varten.


title: Panathinaïkó-stadion

text:
Alkuperäistä antiikin aikaista stadionia käytettiin Panathenaia-juhlaan kuuluneissa kisoissa. Kisoja on järjestetty viimeistään vuodesta 566/565 eaa. lähtien. Stadion oli alun perin puurakenteinen ja rakennettu luonnonlaaksoon Ardettos- ja Agra-kukkuloiden väliin Ilissos-joen etelärannalle.
Vuonna 329 eaa. stadion rakennettiin uudestaan Lykurgos Ateenalaisen johdolla. Tuolloin se käsitti suoran yhden stadionin mittaisen juoksuradan. Vuonna 140 stadion rakennettiin kokonaan Pentelikon-vuoren marmorista Herodes Atticuksen kustantamana. Samalla siihen rakennettiin kaareva pää ja juoksuradan pituus kaksinkertaistui.


title: Panathinaïkó-stadion

text: Roomalaisella ajalla stadionia käytettiin myös gladiaattorinäytäntöihin. Antiikin ajan päätyttyä stadion jäi käytöstä, sillä kisat nähtiin kristillisellä keskiajalla osana pakanallista kulttuuria ja uskontoa. Stadionin marmorit käytettiin uudelleen muihin rakennuksiin tai poltettiin kalkiksi.


title: Panathinaïkó-stadion

text: Stadionin osia löydettiin arkeologisissa kaivauksissa vuonna 1836. Se päätettiin rakentaa uudestaan antiikin aikaiselle paikalle ja mahdollisimman samannäköiseksi. Nykyisessä rakennuksessa ei kuitenkaan ole jäljellä käytännössä mitään alkuperäisiä osia. Stadionia käytettiin jo niin kutsutuissa Zappaan olympialaisissa vuosina 1870 ja 1875. Lopullinen ennallistus perustui Ernst Zillerin paikalla tekemiin tutkimuksiin. Varsinaisena arkkitehtina toimi Anastásios Metaxás. Stadion oli vuoden 1896 kesäolympialaisten pääpaikka, vaikka se olikin tuolloin vielä keskeneräinen. Lopullisesti se valmistui vuoden 1906 välikisojen käyttöön.


title: Panathinaïkó-stadion

text: Stadion kunnostettiin uudelleen vuosina 2003–2004. Vuoden 2004 kesäolympialaisissa stadion toimi jousiammuntakenttänä sekä maratonjuoksun maalina.


title: Panathinaïkó-stadion

text: Nykyinen stadion on rakennettu alkuperäisen tavoin kokonaan Pentelikon-vuoren marmorista. Stadion noudattaa antiikin aikaisten stadioneiden hevosenkenkämuotoa, koska se rakennettiin ennen kuin nykyaikaisten stadioneiden mitat standardoitiin. Koko rakennuksen pituus on noin 255 metriä ja leveys noin 128 metriä. Nykyisen juoksuradan pituus on noin 420 metriä.


title: Panathinaïkó-stadion

text: Stadionilla on paikkoja 60 000 hengelle. Stadionilla järjestetään nykyisin monenlaisia tilaisuuksia. Se on myös vuosittain lokakuussa juostavan Ateenan maratonin maali. Rakennus on yksi Ateenan suosituimpia turistinähtävyyksiä.


title: Pýrgos Athinón

text:
Pýrgos Athinón (, ”Ateenan torni”; myös "Pirgos Athinon"; usein "Athens Towers") on kahden korkean tornitalon kokonaisuus Ateenassa Kreikassa. Pýrgos Athinón 1 on Ateenan ja koko Kreikan korkein rakennus ja maan ainoa pilvenpiirtäjä. Sen korkeus on 103 metriä ja siinä on 28 kerrosta. Sen vieressä sijaitseva matalampi Pyrgos Athinón 2 on korkeudeltaan 65 metriä ja siinä on 15 kerrosta.
Rakennukset sijaitsevat Ampelókipoin kaupunginosassa itäisessä Ateenassa. Niissä toimii useita eri yrityksiä, kuten pankkeja.


title: Kapenemisluokka

text: Kapenemisluokka (myös runkomuoto) on puun rungon läpimitan erotus kahdelta eri korkeudelta. Sitä käytetään kuvaamaan rungon muotoa sekä tunnuksena puun kuutiomäärää arvioitaessa. Mitä sylinterimäisemmäksi rungon muoto kehittyy, sitä parempi on kapenemisluokka.


title: Kasvitalit

text: Kasvitali on kasvirasvaa, jota saadaan puristamalla siemenistä. Yleisimpiä kasvitaleja ovat mafura-, malabar- ja sabiumtali. Se on erittäin kovaa rasvaa ja kynttiläteollisuuden raaka-aine.


title: Katakreesi

text: Katakreesi (kreik. "κατάχριση", 'väärinkäyttö') on sanan käyttöä merkityksessä, joka on ristiriidassa sen varsinaisen merkityksen kanssa, vertauskuvallisen sanonnan väärää käyttöä tai eri vertauskuvien sekoittamista. Esimerkkinä katakreesista voidaan mainita vaikkapa "punainen muste" tai "hänen elämänlankansa sammui".


Sogyal Rinpochen vuonna 1992 kirjoittama Tiibetiläinen kirja elämästä ja kuolemasta on Tibetiläiseen buddhismiin opetuksia avartava kirja, joka perustuu "Tiibetiläiseen kuoleman kirjaan" tai "Bardo Thodoliin". Kirjoittaja sanoo: "Olen kirjoittanut "Tiibetiläisen kirjan elämästä ja kuolemasta" kaiken oppi-isiltäni oppimani tiedon mukaan uudeksi "Tiibetiläiseksi kuoleman kirjaksi" ja "Tibetiläiseksi elämän kirjaksi"." Kirja käsittelee pysymättömyyttä; evoluutiota, karmaa ja uudelleen syntymistä; mielen luonnetta ja kuinka harjoittaa mieltä meditaation avulla; kuinka seurata spiritualistista polkua; myötätunnon harjoittamista; kuinka huolehtia ja osoittaa rakkautta kuolevalle ja opastaa spiritualistiselle polulle juuri ennen kuolemaa.


title: Tiibetiläinen kirja elämästä ja kuolemasta

text: 14. Dalai Lama kirjoittaa kirjan esipuheessa seuraavasti:


text: Ajankohtaisessa kirjassaan Sogyal Rinpoche keskittyy elämän todellisen tarkoituksen ymmärtämiseen, kuoleman hyväksymiseen, kuolevien auttamiseen ja kuolemaan... Kuolema on Tiibetiläisen budhalaisuuden ja modernin tieteen kohtauspiste. Uskon, että molemmilla on paljon annettavaa toisilleen sekä ymmärryksessä että käytännön hyödyissä. Sogyal Rinpochella on loistavat lähtökohdat keskittyä tähän kohtauspisteeseen. Hän kasvoi Tiibetiläisten traditioiden parissa ja sai oppinsa aikamme suurimmilta Lamoilta. Hänellä on moderni koulutus ja hän on asunut ja työskennellyt Lännessä. Täten hän ymmärtää molempien osapuolten ajatusmaailmat.


text: Daniel Golemanin mukaan Rinpoche suunnitteli kirjan kirjoitusta jo 1970-luvun loppupuolella. Vuonna 1983 hän tapasi Elizabeth Kübler-Rossin, Kenneth Ringin ja muita terveydenhuollon ja kuolemanrajakokemuksen asiantuntijoita, ja he kannustivat kirjan kirjoitukseen. Vuonna 1989 Nepalissa Rinpoche tapasi Andrew Harveyn ja kutsui hänet auttamaan kirjan kirjoitusprojektissaan.


text: "Tiibetiläinen kirja elämästä ja kuolemasta" julkaistiin ensimmäisenä Yhdysvalloissa vuoden 1992 syyskuussa. Se saavutti suuren suosion ja pysyi myydyimpien kirjojen listalla viikkoja.


text:
Seuraavaksi kirja julkaistiin Iso-Britanniassa, Australiassa ja Intiassa. Ensimmäiset käännökset olivat saksaksi ja ranskaksi. Yli kaksi miljoonaa kopiota on tulostettu 30 kielellä, 56 maassa.
Uudistettu painos julkaistiin vuonna 2002 juhlistamaan kirjan 10-vuotispäivää.


text: Kirja on jaettu kahteen osaan.


text: Kirja on saanut paljon kiitosta monilta julkisuuden henkilöiltä, jotka kertovat kirjan vaikuttaneen vahvasti heidän elämiinsä. Koomikko John Cleese sanoi kirjan olevan yksi vaikuttavimmista kirjoista joita hän on ikinä lukenut.


text: Julkaistamisen jälkeen "Tiibetiläinen kirja elämästä ja kuolemasta" on saavuttanut vahvan suosion monien erilaisten instituutioiden, kuten koulutuksen, lääketieteen ja spititualismin keskuudessa .


text: Sogyal Rinpoche kirjoitti uuden painoksen johdantoon:


text: “Sairaanhoitajat, lääkärit ja kuolevien kanssa työskentelevät ovat soveltaneet kirjan oppeja heidän työhönsä. Lisäksi monet tavalliset ihmiset ovat käyttäneet kirjan oppeja auttaessaan läheisiään kuoleman lähestyessä. Erityisen liikuttavaan on se, että eri spiritualististen oppejen harjoittajat ovat lukeneet kirjan ja sanoneet, että se on vahvistanut heidän omaa uskoaan. He näyttävät ymmärtäneet kirjan universaalin viestin; ikivanhan Buddhalaisen viisauden tarjoamisen kaikkien hyödyksi eikä kenenkään uskojen muuttaminen.”


title: Drew Goddard

text: Andrew Brion Hogan ”Drew” Goddard (s. 26. helmikuuta 1975 Houston, Texas, Yhdysvallat) on yhdysvaltalainen käsikirjoittaja, ohjaaja ja tuottaja. Goddard aloitti uransa vuonna 2002 televisiosarjan "Buffy, vampyyrintappaja" (1997–2003) käsikirjoittajana. Sen jälkeen hän työskenteli käsikirjoittajana televisiosarjoissa "Angel" (1999–2004), "Alias" (2001–2006) ja "Lost" (2004–2010), josta hän voitti Writers Guild of America -palkinnon vuonna 2006. Hän käsikirjoitti myös kauhuelokuvat "Cloverfield" (2008) ja "World War Z" (2013).


title: Drew Goddard

text: Goddard teki debyyttinsä ohjaajana vuoden 2012 kauhuelokuvassa "The Cabin in the Woods". Hän liittyi Marvel Cinematic Universen käsikirjoittajiin luotuaan Netflix-sarjan "Daredevil" (2015).


title: Aku Kestilä

text: Aku Kestilä (s. 9. kesäkuuta 1994 Pyhäjoki) on suomalainen jääkiekkoilija, joka pelaa Mestis-joukkue Imatran Ketterässä. Hän on pelipaikaltaan oikea laitahyökkääjä, mutta Kestilä osaa pelata myös keskellä. Kalevan artikkelin mukaan hänen vahvuuksiinsa kuuluu hyvä pelikäsitys.


title: Aku Kestilä

text: Kestilä aloitti jääkiekkoilun 7-vuotiaana Pyhäjoen Joki-Kiekossa. Hän siirtyi C-juniori-ikäisenä Kalajoen Junkkareihin. Kestilä oli kaudella 2009–2010 seuran C-nuorten paras pistemies ja maalintekijä C-nuorten II-divisioonan karsinnoissa tehoilla 14+8=22. Hän siirtyi kesken kauden kuitenkin pelaamaan saman sarjan runkosarjaa Raahe-Kiekkoon. Hän voitti tehoilla 31+20=51 koko C-nuorten II-divisioonan maalipörssin ja oli joukkueen paras pistemies.


title: Aku Kestilä

text: Kaudeksi 2010–2011 Kestilä siirtyi Oulun Kärppien B-nuoriin, joissa hän voitti kauden päätteeksi SM-pronssia. Kaudella 2011–2012 Kestilä toimi joukkueen kapteenina. Kauden 2013–2014 päätteeksi hän voitti A-nuorten SM-hopeaa. Kaudella 2014–2015 Kestilä nousi Kärppien A-nuorten kapteeniksi. Hän oli tehoilla 37+29=66 koko A-nuorten SM-liigan paras maalintekijä ja palkittiin Arto Javanainen -palkinnolla sekä sijoittui pistepörssissä viidenneksi. Kestilä saavutti Marko Lapinkosken kaudella 1987–1988 tekemän ennätyksen Kärppien A-nuorten kaikkien aikojen eniten yhden kauden runkosarjassa maaleja tehneenä pelaajana. Hän saavutti myös Heikki Aallon yhden kauden piste-ennätyksen (35+31=66) kaudelta 1980–1981, mutta samalla kaudella sen rikkoi myös Kestilän joukkuetoveri Sami Anttila tehoilla 29+42=71. Kestilä oli myös lukemalla +31 A-nuorten SM-liigan tehotilaston toinen edellään vain Ässien Kristaps Baževičs.


title: Aku Kestilä

text: A-nuorten kauden 2014–2015 jälkeen Kestilä nostettiin Kärppien SM-liigajoukkueeseen, jossa hän debytoi runkosarjan toiseksi viimeisellä kierroksella 10. maaliskuuta 2015 vieraissa Pelicansia vastaan. Kestilä sai ottelussa jääaikaa 12.05 minuuttia. Hän laukoi kaksi kertaa ja Kestilän molemmat vedot menivät maaliin. Ennen häntä ensimmäisessä SM-liigaottelussaan kaksi maalia ovat tehneet vain Petri Varis ja Thomas Sjögren. Kestilä palkittiin ottelun "Ilta-Sanomien" kahden tähden tähtipelaajana. Ottelu jäi Kestilälle kauden ainoaksi SM-liigassa.


title: Aku Kestilä

text: Toukokuussa 2015 Kestilä teki Kärppien kanssa 2+1-vuotisen SM-liigasopimuksen. Saman vuoden elokuussa seura lainasi hänet aluksi marraskuun maaottelutaukoon asti kestävällä sopimuksella Mestis-joukkue Kajaanin Hokkiin, mutta Sebastian Ahon loukkaannuttua Kestilä kutsuttiin takaisin Kärppiin jo päivää myöhemmin. Hän pelasi joukkueessa syksyn aikana neljä runkosarjaottelua ilman tehopisteitä ja neljä Mestarien liigan ottelua tehopistein 1+1=2. Kestilä voitti CHL-hopeaa. Syyskuussa Kärpät lainasi hänet taas toistaiseksi voimassa olevalla sopimuksella Hokkiin, jossa Kestilä pelasi valtaosan kaudestaan tehden 45 runkosarjaottelussa tehot 7+13=20 ja 17 playoff-ottelussa tehot 9+4=13. Hän voitti Mestiksen pudotuspelien maalipörssin ja kauden päätteeksi Mestis-hopeaa. Kestilä valittiin kauden aikana myös sarjan maaliskuun 2016 kuukauden tulokaspelaajaksi.


title: Aku Kestilä

text: Varsinaisella SM-liigan tulokaskaudellaan 2016–2017 Kestilä teki 52 runkosarja-, yhdessä playoff- ja kuudessa CHL-ottelussa tehot 3+4=7. Huhtikuussa 2017 Kärpät käytti hänen sopimuksessaan olleen option ja teki vuoden mittaisen jatkosopimuksen Kestilän kanssa. Alkukauden 2017–2018 Kestilä pelasi suurimmaksi osaksi lainalla Mestis-joukkue Kokkolan Hermeksessä, jossa hän teki yli piste per peli -tahdilla 22 ottelussa 24 tehopistettä. Kestilä pelasi Kärpissä 14 runkosarjaottelua tehden yhden syöttöpisteen. Hän pelasi SM-liigaa myös lainalla viisi ottelua Pelicansissa ja kaksi ottelua Mikkelin Jukureissa helmikuussa 2018, kunnes samassa kuussa Kestilä siirtyi loppukauden sopimuksella Pelicansiin.


title: Aku Kestilä

text: Kaudeksi 2018–2019 Kestilä siirtyi vuoden mittaisella sopimuksella Mestis-joukkue Imatran Ketterään.


title: Aku Kestilä

text: Kestilä on pelannut neljä poikien maaottelua.


title: Jääkiekko talviolympialaisissa 2018 – miesten turnaus

text: Jääkiekon miesten turnaus talviolympialaisissa 2018 pelattiin 14.–25. helmikuuta 2018 Pyeongchangissa, Koreassa.


text: NHL:n johtokunta ilmoitti vuonna 2017, etteivät liigan pelaajat ja valmentajat osallistu olympiaturnaukseen. Osallistumisesta käydyissä keskusteluissa merkittävimpiä neuvotteluiden alaisia asioita olivat NHL-pelaajien matka- ja vakuutuskulut. Kansainvälisen jääkiekkoliiton varapuheenjohtaja Kalervo Kummolan arvioiden mukaan kyseessä on noin 15 miljoonan euron kustannus. Venäjä suljettiin olympiakisoista, mutta sen urheilijat osallistuivat puolueettomina olympialipun alla.


text: Finaalissa OAR kaatoi turnauksen suuryllättäjän Saksan jatkoajan kautta numeroin 4–3. Venäläisten edellinen olympiakulta tuli IVY-nimen alaisuudessa vuoden 1992 kisoissa, niin ikään olympialipun alla. Venäjä ei ole vielä voittanut olympiakultaa oman lippunsa alaisuudessa.


text: Vuoden 2015 MM-kisojen jälkeen kisoihin valittiin kahdeksan joukkuetta jääkiekon maailmanrankingin perusteella. Kolme joukkuetta pääsi mukaan olympiakarsintaturnauksen kautta ja viimeisen paikan sai olympiakisojen järjestäjämaa.


text: Lohko A


text: Lohko B


text:
Lohko C
Puolivälieriin selviytyy neljä joukkuetta suoraan – jokaisen lohkon voittaja sekä paras lohkokakkosista. Loput joukkueet pelaavat pudotuspelit jäljelle jääneistä neljästä puolivälieräpaikasta.


text: Lohkovaiheen jälkeen joukkueet sijoitetaan niin, että parhaiten sijoittunut saa sijan 1D ja huonoiten sijoittunut sijan 12D. Sijoitukset määritetään seuraavasti:


title: Villa Castellin helikopterionnettomuus

text: Villa Castellin helikopterionnettomuus tapahtui lähellä Villa Castellia La Riojan maakunnassa Luoteis-Argentiinassa 9. maaliskuuta 2015, kun noin sadan metrin korkeudessa lentäneet kaksi helikopteria törmäsivät toisiinsa tuntemattomasta syystä tositelevisio-ohjelman kuvauksissa. Onnettomuudessa menehtyi kymmenen ihmistä, mukaan lukien nyrkkeilijä Alexis Vastine, purjehtija Florence Arthaud ja uimari Camille Muffat.


title: Kangasalan pääkirjasto

text: Kangasalan pääkirjasto on Kangasalan keskustassa sijaitseva kirjasto. Uusi kirjastotalo otettiin käyttöön vuonna 2010 ja kirjaston osana on peruskorjattuja vanhan kirjaston tiloja. Kirjastoon kuuluu taidetila Terra. Kirjastosta on kulkuyhteys Kangasala-taloon.


title: Kangasalan pääkirjasto

text: Kangasalla toimii kirjastoauto Kotikujan Konsta ja seuraavat lähikirjastot:


title: Kangasalan pääkirjasto

text: Kangasalalla on ollut kirjasto vuodesta 1862 lähtien.


title: Linja 2 (Soulin metro)

text: Soulin metron linja 2 (, pääkaupunkialueen sähkörautatien linja 2) on silmukanmuotoinen linja Soulin metrossa, Etelä-Koreassa. Se on Soulin metron käytetyin linja ja maailman toiseksi pisin silmukka Pekingin metron linjan 10 jälkeen.


title: Contres (Loir-et-Cher)

text: Contres on kunta Ranskassa Loir-et-Cherin departementissa Centre-Val de Loiren alueella. Se sijaitsee Loirelaakson linna-alueella ("Châteaux de la Loire").


title: Tortola

text: Tortola on Brittiläisten Neitsytsaarten pinta-alaltaan ja asukasluvultaan suurin saari. Saarella on 23 908 asukasta. Saarella sijaitsee Brittiläisten Neitsytsaarten pääkaupunki Road Town.


title: Tortola

text: Tortola sijaitsee noin sata kilometriä Puerto Ricosta itään. Saari on vuoristoinen ja 19 kilometriä pitkä ja 5 kilometriä leveä. Saaren pinta-ala on 55,7 neliökilometriä. Saari on tuliperäinen ja sen korkein kohta on 543 metriä korkea Mount Sage.


title: James Macpherson

text: James Macpherson (27. lokakuuta 1736 Ruthven, Inverness-shire – 17. helmikuuta 1796 Belville, Inverness-shire) oli skotlantilainen runoilija ja kansanrunouden kerääjä. Hänet tunnetaan parhaiten eeppisestä runoelmastaan "Ossianin laulut", joka ilmestyi ensi kerran englanniksi vuonna 1765. Hän väitti sen olevan kokoelma Skotlannin ylämailta suullisena kansanperinteenä keräämäänsä ja gaelin kielestä kääntämäänsä ikivanhaa runoutta, joka oli peräisin 300-luvulla eläneeltä Ossian-nimiseltä runoilijalta, vaikka todellisuudessa Macpherson oli kirjoittanut runot pääosin itse aidoista kansanrunoista lainaamiensa ideoiden pohjalta. Huijaus paljastui lopullisesti vasta hänen kuolemansa jälkeen. Macphersonia on kuitenkin arvostettu runoilijana "Ossianin laulujen" ansiosta ja hänen työnsä nostatti Euroopassa yleisen kiinnostukseen vanhaan kansanrunouteen.


title: James Macpherson

text: James Macphersonin vanhemmat olivat maanviljelijöitä, jotka olivat etäistä sukua Macphersonin klaanin päämiehelle. Macpherson opiskeli Aberdeenissa ja Edinburghin yliopistossa, jossa hän luultavasti sai vaikutteita kaunopuheisuuden professori Hugh Blairilta. Suorittamatta tutkintoa hän palasi 1756 kotikaupunkiinsa Ruthveniin ja ryhtyi koulunopettajaksi. Macphersonin ensimmäinen runokokoelma "The Highlander" ilmestyi 1758, mutta ei herättänyt suurempaa huomiota. Tämän jälkeen hän suuntasi huomionsa vanhaan skotlantilaiseen kansanrunouteen. Hän osasi kohtuullisesti gaelia ja alkoi kerätä vanhoja gaelinkielisiä runoja sekä kirjoittaa ylös kotiseudullaan säilynyttä suullista kansanperinnettä. Hän sai tähän kannustusta runoilija John Homelta. Macpherson toimitti Homelle englanninkielisiä versioita skotlantilaisista kansanrunoista, jotka hän kertoi keränneensä ja kääntäneensä itse gaelinkielisistä alkuteksteistä. Home toimitti runot Edinburghiin, jossa ne professori Blairin taloudellisen tuen avulla julkaistiin vuonna 1760 kokoelmana "Fragments of Ancient Poetry collected in the Highlands of Scotland" (”katkelmia Skotlannin ylämailta kerätystä muinaisesta runoudesta”). Tämä kokoelma käsittää 16 elegisellä ja sentimentaalisella tyylillä kirjoitettua runoa, joiden aiheet olivat samantapaisia kuin vanhoissa kelttiläisissä kansantaruissa.


title: James Macpherson

text: Ensimmäisen kansanrunokokoelmansa saatua myönteisen vastaanoton Macpherson lähti uudelle ”keruumatkalle”, jonka tuloksena syntyivät vuonna 1762 julkaistu kuusiosainen eepos "Fingal" ja 1763 ilmestynyt kahdeksanosainen "Temora". Vuonna 1765 seurasi kokoomateos "The Poems of Ossian" ("Ossianin laulut"), joka käsitti kahden edellisen teoksen sisällön sekä eräitä muita runoja. Sen yhteydessä Macpherson julkaisi selostuksen väitetysti 200- ja 300-lukujen taitteessa eläneestä Ossian-nimisestä bardista, joka oli kirjoittanut muun muassa isänsä, soturi Fingalin uroteoista sekä yleensä Skotlannin kelttien urhoollisuudesta. Macpherson väitti kääntäneensä Ossianin runoja englanniksi hallussaan olleista alkuperäisteksteistä, vaikka todellisuudessa hän oli kirjoittanut ne pääosin itse. Macphersonin julkaisut saivat monilta innostuneen vastaanoton, sillä ajatus ylämailla löytäjäänsä odottavasta suuresta kansanrunoudesta voimisti huomattavasti skottien kansallistunnetta, joka oli vajonnut alamaihin maan jouduttua 1700-luvun alkupuolella alistetuksi Englannille. "Ossianin laulut" julistettiin Skotlannin kansalliseepokseksi. "Fingalin" esipuheessa Macpherson sanoi pitävänsä Skotlannin kelttiläistä kansanrunoutta jopa Homerosta parempana. Blair yhtyi tähän arvioon Ossianista kirjoittamassaan katsauksessa.


title: James Macpherson

text: Jotkut alkoivat epäillä Ossianin olemassaoloa, koska 900-lukua edeltävältä ajalta ei tunneta yhtään toista gaelinkielistä käsikirjoitusta. Epäilijöihin kuuluivat muun muassa skotlantilainen filosofi David Hume ja varsinkin englantilainen kirjailija Samuel Johnson, joista kumpikaan ei tosin itse osannut gaelia. Kun Macphersonia vaadittiin näyttämään alkuperäiset käsikirjoitukset, hän väitti välillä kadottaneensa ne, välillä taas ettei hänellä ollut aikaa tai varaa niiden julkaisemiseen. Hän julkaisi gaeliksi vain pieniä näytteitä, jotka oli todellisuudessa kääntänyt englannista eikä päinvastoin. Vuonna 1784 eräs mesenaatti lahjoitti Macphersonille suuren summan alkuperäistekstien julkaisemiseksi. Macpherson käytti elämänsä viimeiset 12 vuotta kääntämällä kirjoittamiaan englanninkielisiä runoja gaeliksi, jotta voisi julkaista ne alkuperäisinä Ossianin teksteinä. Kuollessaan hän oli ehtinyt saada valmiiksi kahdeksan kirjaa. Hänen ystävänsä jatkoivat työtä sen jälkeen, ja Ossianin laulujen gaelinkielinen versio julkaistiin lopulta Lontoossa vuonna 1807.


title: James Macpherson

text: Kansanrunokokoelmien ohella Macpherson julkaisi vuonna 1771 skotlantilaista kansallismielisyyttä henkineen esityksen Ison-Britannian historiasta. Hän käänsi myös Homeroksen "Iliaan" englanniksi. Macpherson toimi 1764–1766 Pohjois-Amerikassa Floridan kuvernöörin sihteerinä ja työskenteli sen jälkeen virkamiehenä kotimaassaan. Vuodesta 1781 hän oli rikkaan intialaisen Arcotin nawabin edustajana Lontoossa. Macpherson oli myös vuodesta 1790 kuolemaansa asti parlamentin alahuoneen jäsenenä edustaen Cornwallin Camelfordia. Kuoltuaan vuonna 1796 hänet haudattiin oman toiveensa mukaisesti kunniapaikalle Lontoon Westminster Abbeyyn.


title: James Macpherson

text: "Ossianin lauluilla" oli suunnaton vaikutus romantiikan ajan eurooppalaiseen kaunokirjallisuuteen ja runouteen. Englannissa niiden aitouteen suhtauduttiin epäillen, mutta Manner-Euroopassa niitä luettiin innolla. Ne paljastuivat lopulta suurelta osin Macphersonin itsensä laatimaksi 1800-luvun lopulla. Teoksen taiteellista arvoa on pidetty niin suurena, että Macpherson on yleensä nähty ensisijaisesti lahjakkaana runoilijana eikä väärentäjänä. Macphersonin todennäköisenä motiivina väärennösten tekemiseen on pidetty hänen haluaan palauttaa Skotlannin menetetty kunnia.


title: Karlovy Varyn lääni

text:
Karlovy Varyn lääni () on yksi Tšekin kolmestatoista läänistä.
Sen pääkaupunki on Karlovy Vary.


title: Karlovy Varyn lääni

text: Vuonna 2014 läänissä oli noin 300 000 asukasta.


title: Karlovy Varyn lääni

text: Karlovy Varyn lääni tunnetaan kylpyläkaupungeistaan, joita ovat pääkaupunki Karlovy Varyn lisäksi Mariánské Lázně, Františkovy Lázně, Lázně Kynžvart ja Jáchymov. Matkailu on yksi alueen tärkeimmistä elinkeinoista.


title: Universumi tyhjyydestä

text: Universumi tyhjyydestä: Miksi maailmassa on jotain tyhjyyden sijaan on fyysikko Lawrence M. Kraussin vuonna 2012 julkaistu kirja. Kirja käsittelee nykyaikaista kosmologiaa ja sen vaikutuksia Jumalan olemassaoloon. Kraussin ajatukset tiivistyvät lainaukseen ”Unohda Jeesus. Tähdet kuolivat, jotta sinä voisit syntyä”.


title: Universumi tyhjyydestä

text: Krauss käsittelee kirjassaan ihmisiä askarruttavia suuria kysymyksiä. Hän haastaa sekä jumalien että kaiken uskonnollisen olemassaolon. Kirja käsittelee maailmankaikkeuden kehitystä huumorilla ja kirjailla selityksillä höystettynä.


title: Universumi tyhjyydestä

text: Krauss on Arizonan yliopiston professori, ja hän on tutkinut erityisesti kaikkeuden alkua ja loppua: miksi on olemassa jotain tyhjyyden sijaan?


title: Universumi tyhjyydestä

text: Kirja päättyy Richard Dawkinsin jälkipuheeseen, jossa hän vertaa kirjan vaikutusta Darwinin "Lajien synty" -kirjan vaikutukseen. Krauss pitää vertausta ”suurellisena”. Christopher Hitchens lupasi kirjoittaa kirjan esipuheen ennen kuolemaansa, mutta oli liian sairas toteuttaakseen lupauksensa. Kirjan kirjoitusta varten Krauss lisäsi ja laajensi materiaalia luennosta, jonka hän piti Richard Dawkins Foundationille tasaisen, laajenevan universumin kosmologisista merkityksestä vuonna 2009 Atheist Alliance Internationalin konferenssissa. Kirja oli "The New York Timesin" myydyimpien kirjojen listalla tammikuussa 2012.


title: Universumi tyhjyydestä

text: Fyysikko ja tieteenfilosofi David Albert kirjoitti arvostelun "The New York Timesiin" sanoen kirjan epäonnistuneen avaamaan otsikonsa sisällön. Arvostelun mukaan Krauss ei selittänyt tarpeeksi selvästi, että "tyhjyys" tarkoittaa kvanttityhjyyttä eikä ”filosofin tai teologin ideaa 'tyhjyydestä'”. Fyysikko Sean M. Carroll kommentoi kirjan synnyttämää keskustelua kysyen ”Auttavatko modernin fysiikan ja kosmologian kehitys meitä ymmärtämään perustavanlaatuisia kysymyksiä: miksi universumi on olemassa, miksi ”fysiikan lait” ovat olemassassa, miksi fysiikan lait näyttävät tottelevan kvanttimekaniikkaa, miksi on tiettyjä funktioita kuten aaltofunktio ja Hamiltonin operaattori? Yhdellä sanalla sanoen: ei. En näe mahdollisuutta, että ne voisivat auttaa ymmärtämään perustavanlaatuisia kysymyksiä.” Fyysikko George F. R. Ellis vastasi kysyttäessä mikäli Krauss on ratkaissut mysteerin miksi on jotain tyhjyyden sijaan: ”käsitys, että koko todellisuus voidaan täydellisesti ymmärtää fysiikan kaavojen avulla on fantasiaa. . . Krauss ei käsittele miksi fysiikan lait ovat olemassa, miksi ne ovat muotoutuneet niin kuin ovat, millaisina ne esiintyivät ennen universumin syntyä (johon hänen täytyy uskoa jos hän uskoo, että fysiikan lait loivat universumin).” Matemaattinen fyysikko I. S. Kohli analysoi Kraussin kirjan tieteellisiä argumentteja ja tuli johtopäätökseen, että ”monet väitteet eivät kestä modernia suhteellisuusteoreettista eikä kvanttikenttäteoreettista tarkastelua kaarevassa aika-avaruudessa”.


title: Universumi tyhjyydestä

text: Samantha Nelson antoi kirjalle arvosanan 'B' ja kommentoi, että kirja ”kuuluu vakaasti uusateistiseen leiriin. Se on kosmologin versio Dawkinsin kirjasta "Sokea kelloseppä"”, mutta huomautti, että ”kirjassa käsitteltävät teemat ovat niin monimutkaisia ja vielä monien huippufyysikkojen ja -kosmologien ymmärtämättömissä, joten ideoiden kirjoittaminen paperille tekee niistä entistä sekavampia”. "New Scientist" -lehdessä Michael Brooks kirjoitti: ”Krauss saarnaa ainoastaan käännytetyille. Näin ollen meidän tulisi olla onnellisia, että hän saarnaa niin viisaasti. Samaa ei voida sanoa Dawkinsin jälkipuheesta, joka on tarpeeton ja typerä”


title: Irma (täsmennyssivu)

text: Irma voi tarkoittaa ainakin seuraavia:


title: Praise to Helsinki

text: Praise to Helsinki on Eddie Boydin albumi vuodelta 1970.


title: Praise to Helsinki

text: Kaikki kappaleet kirjoittanut Eddie Boyd.


title: DDT Jazzband (albumi)

text: DDT Jazzband on DDT Jazzbandin esikoisalbumi vuodelta 1970.


title: Lauri Järvilehto

text: Lauri Järvilehto (s. 18. heinäkuuta 1977 Helsinki) on suomalainen filosofi, kirjailija, yrittäjä ja muusikko. Hän on kirjoittanut useita suomenkielisiä tietokirjoja, muun muassa "Tee itsestäsi mestariajattelija," "Monenkirjavia kuvitelmia" ja "Upeaa työtä".


title: Lauri Järvilehto

text: Järvilehto on perustanut Filosofian Akatemian ja on yksi Lightneer-oppimispelistudion perustajista. Hän on ollut mukana perustamassa Extended Mind Technologies -yritystä. Hän toimii myös Suomen Unicefin hallituksessa.


title: Lauri Järvilehto

text: Järvilehto on työskennellyt muusikkona ja säveltäjänä useiden suomalaisartistien kanssa ja säveltää esimerkiksi Songsworth-nimellä.


title: Lauri Järvilehto

text: Hän on myös toiminut yhteistyössä Rovion kanssa.


M. A. Numminen på svenska – Äkta finsk negerjazz på svenska on M. A. Nummisen albumi vuodelta 1972.


title: Peili (Lost)

text: Peili () on yhdysvaltalaisen draamasarjan "Lostin" (2004–2010) kolmannen tuotantokauden kaksiosainen päätösjakso. Sen ovat käsikirjoittaneet sarjan luoja ja vastaava tuottaja Damon Lindelof sekä vastaava tuottaja Carlton Cuse. Sen on ohjannut vastaava tuottaja Jack Bender. ”Peili” koostuu kahdesta osasta, jotka ovat järjestyksessään sarjan 71:s ja 72:s. Jakso esitettiin ensi kerran yhtenäisenä kahden tunnin jaksona Yhdysvalloissa ABC-kanavalla 23. toukokuuta 2007 ja jaettiin vasta DVD-julkaisua varten kahtia. Sitä pidetään yhtenä "Lostin" parhaimmista jaksoista. Se sai monia palkintoehdokkuuksia, mukaan lukien kolme Primetime Emmy -ehdokkuutta ja yhden Directors Guild of America -ehdokkuuden.


title: Peili (Lost)

text: Jakson tarina sijoittuu joulukuuhun 2004, yli yhdeksänkymmentä päivää sen jälkeen kun Oceanic Airlinesin lento 815 törmäsi salaperäiselle saarelle. Lentoturmasta selviytyneiden ja saarella ennestään asuvien ”Toisten” välinen kilpailu kärjistyy yhteenottoon, kun joukko Toisia hyökkää selviytyjien leiriin. Toisaalla Jack Shephard (Matthew Fox) johtaa suurinta osaa selviytyjistä radiotornille saadakseen yhteyden lähistöllä sijaitsevaan rahtilaivaan. Saaren tapahtumien lisäksi jaksossa näytetään saaren ulkopuolisia tapahtumia, joiden keskeisessä osassa on itsetuhoinen ja päihderiippuvainen Jack. Jakson viimeisen kohtauksen juonenkäänteessä paljastuu, että saaren ulkopuoliset tapahtumat ovat välähdyksiä tulevasta eivätkä takaumia, joita aiemmissa "Lost"-jaksoissa oli käytetty.


title: Peili (Lost)

text: Toiset suunnittelevat hyökkäystä selviytyjien leiriin siepatakseen raskaana olevia naisia tieteellisiin tutkimuksiin. Toisiin kuuluva Karl (Blake Bashoff) ilmoittaa tästä selviytyjille, jotka aikovat torjua hyökkääjät dynamiitilla. Sayid Jarrah (Naveen Andrews), Jin Kwon (Daniel Dae Kim) ja Bernard Nadler (Sam Anderson) jäävät rannalle aikomuksenaan räjäyttää dynamiitilla varustetut teltat Toisten saapuessa. Loput selviytyjistä lähtevät Danielle Rousseaun (Mira Furlan) johdolla radiotornia kohti, jotta he saisivat yhteyden Naomi Dorritin (Marsha Thomason) lähellä sijaitsevaan laivaan. Toisten saapuessa Sayid ja Bernard saavat räjäytettyä omat dynamiittinsa, mutta Jin epäonnistuu, mikä johtaa heidän kiinnijäämiseensä. Toisten joukosta Tom (M. C. Gainey), Ryan Pryce (Brian Goodman) ja Jason (Ariston Green) selviytyvät muiden seitsemän kuollessa. Kun James ”Sawyer” Ford (Josh Holloway) ja Juliet Burke (Elizabeth Mitchell) kuulevat vain kaksi räjähdystä, he kääntyvät takaisin rantaa kohti. Hugo ”Hurley” Reyes (Jorge Garcia), jota ei huolittu Julietin ja Sawyerin mukaan painonsa takia, ajaa löytämänsä pakettiauton rannalle, mikä antaa vangituille etulyöntiaseman. He tappavat loput Toiset Julietin ja Sawyerin avulla. Tom antautuu, mutta Sawyer ampuu hänet siitä huolimatta.


title: Peili (Lost)

text: Dharma Initiativen Peili-tutkimusasemalla Charlie Pace (Dominic Monaghan) on jäänyt kahden Toisen, Gretan (Lana Parrilla) ja Bonnien (Tracy Middendorf), vangiksi. Toisten johtaja Ben Linus (Michael Emerson) saa kuulla tästä ja lähettää Mikhail Bakuninin (Andrew Divoff) asemalle tappamaan kaikki kolme, jotta radiosignaalin häirintä säilyisi. Mikhail saapuu ja tappaa Gretan ja Bonnien, mutta Desmond Hume (Henry Ian Cusick), joka oli tullut asemalle hieman Charlien jälkeen, ampuu häntä harppuunapyssyllä rintaan. Bonnie kertoo Charlielle koodin (The Beach Boysin kappaleen ”Good Vibrationsin” nuotit), ja Charlie poistaa signaalin häirinnän. Samalla hetkellä Penelope ”Penny” Widmore (Sonya Walger) ottaa yhteyttä asemalle videon välityksellä. Penny sanoo, ettei hän tunne Naomia eikä lähettänyt laivaa, jolta Naomi väittää tulleensa. Mikhail onnistuu vammoistaan huolimatta uimaan pois asemalta ja räjäyttämään huoneen ikkunan kranaatilla, mikä saa huoneen tulvimaan. Charlie lukitsee oven estääkseen Desmondia hukkumasta hänen kanssaan ja kirjoittaa ennen hukkumistaan käteensä tussilla ”EI PENNYN LAIVA”.


title: Peili (Lost)

text: Ben on ampunut John Lockea (Terry O’Quinn), yhtä selviytyjistä. Huomattuaan jalkojensa halvaantuneen Locke aikoo ampua itsensä, mutta Walt Lloydilta vaikuttava hahmo (Malcolm David Kelley) pysäyttää hänet. Sillä aikaa Ben antaa Richard Alpertille (Nestor Carbonell) tehtävän johtaa Toiset ”Temppelille”. Ben jättää Toiset adoptoidun tyttärensä Alexin (Tania Raymonde) – Rousseaun tyttären ja Karlin tyttöystävän – kanssa aikomuksenaan vakuuttaa Jack siitä, että soittaminen Naomin väelle on huono idea.


title: Peili (Lost)

text: Kate Austen (Evangeline Lilly) on pahoillaan siitä, että Sawyer ei halunnut hänen tulla tämän mukaan rannalle pelastamaan Sayidia, Jinia ja Bernardia. Jackin mukaan Sawyer yrittää vain suojella Katea. Kun Kate kysyy Jackilta miksi hän puolustelee Sawyeria, Jack vastaa rakastavansa Katea. Tätä aiemmin Kate oli nähnyt Jackin suutelemassa Julietia. Ben ja Alex pysäyttävät Jackin ryhmän; Ben ilmoittaa Jackille, että Naomi ei ole se kuka hän sanoo olevansa ja että yhteyden ottamisella laivaan on kohtalokkaita seurauksia kaikille. Ben määrää Sayidin, Jinin ja Bernardin ammuttavaksi radiopuhelimella ja kun Jack kuulee kolme laukausta, hän hyökkää Benin kimppuun ja lyö häntä useamman kerran kasvoihin. Jackin tietämättä laukaukset ammuttiin hiekkaan Benin aiempien käskyjen mukaisesti. Rousseau tapaa 16-vuotiaan tyttärensä Alexin, jonka Toiset olivat vieneet häneltä vauvana, ja yhdessä he köyttävät Benin. Ryhmä saapuu radiotornille ja Rousseau poistaa hätäkutsunsa vapauttaakseen taajuden Naomin käyttöön. Ennen kuin Naomi saa soitettua laivalle, Locke heittää häntä veitsellä selkään ja uhkaa ampua Jackin jos tämä soittaa laivalle. Locke ei kuitenkaan pysty ampumaan Jackia, joka viestii George Minkowskin (Fisher Stevens) kanssa puhelimitse. Minkowski kertoo selviytyjille lähettävänsä apua.


title: Peili (Lost)

text: Saaren ulkopuolisissa tapahtumissa partainen Jack esitetään itsetuhoisena juoppona, joka on koukussa särkylääkkeisiin. Luettuaan jonkun tuntemansa kuolinilmoituksen Jack näyttää olevan valmis tappamaan itsensä ja valmistautuu hyppäämään alas sillalta. Hänen huomionsa kiinnittyy kuitenkin auto-onnettomuuteen, jonka uhreja hän rientää pelastamaan. Myöhemmin Jack käy sen henkilön muistotilaisuudessa, josta hän aiemmin luki, ja huomaa olevansa ainoa paikalla. Jakson viimeisessä kohtauksessa Kate ilmestyy ja Jack juttelee saaresta hänen kanssaan. Katsojalle paljastuu, että jakson saaren ulkopuoliset tapahtumat olivatkin välähdyksiä tulevasta, eivätkä takaumia. Jakson kuluessa ”etuumat” ”Peilin” jälkeisiin vuosiin näyttävät, että Jack pääsee pois saarelta ja palaa kirurgin työhönsä. Jack kertoo Katelle muistotilaisuudesta. Kate sanoo, ettei tiennyt siitä, muttei olisi muutenkaan osallistunut. Jack kertoo myös käyttäneensä Oceanic Airlinesin heille antamaa ”kultaista passia” lentääkseen Tyynen valtameren yli joka viikko ja toivonut putoavansa alas. Jack vaikertaa, että heidän ei olisi koskaan pitänyt lähteä saarelta ja että heidän pitää palata takaisin. Kate on eri mieltä ja lähtee haluttomana jatkaa keskustelua, jonka he ovat käyneet ilmeisesti aiemminkin.


title: Peili (Lost)

text: Jakson alkuperäinen nimi (”Through the Looking Glass”) viittaa Lewis Carrollin kirjoittamaan romaaniin "Liisan seikkailut peilimaailmassa". Lisäksi se on viittaus sarjan kuvitteellisen Dharma Initiative -järjestön tutkimusaseman nimeen. Jakson kuvaukset alkoivat 13. huhtikuuta 2007 ja päättyivät 7. toukokuuta 2007. Käsikirjoittajat olivat niin myöhässä aikataulusta, että joitakin sen osia kuvattiin samalla kun osaa vielä kirjoitettiin. Jakso kuvattiin pääasiassa Oahulla, Havaijilla, mutta osa kuvattiin myös Los Angelesissa. Sairaalakohtauksissa käytettiin hyväksi toisen ABC-kanavan televisiosarjan "Greyn anatomian" lavasteita.


title: Peili (Lost)

text:
15-vuotias Malcolm David Kelley palasi lyhyesti rooliinsa 10-vuotiaaksi Walt Lloydiksi. Häntä ei mainittu virallisessa lehdistötiedotteessa, joka annettiin noin kaksi viikkoa ennen jakson esittämistä. Kelley merkittiin ”erityisvierailevaksi tähdeksi”. Hänen roolihahmonsa oli päässyt pois saarelta edellisen kauden viimeisessä jaksossa, vain 26 vuorokautta jakson tapahtumia aiemmin;
Kelley ei ollut kuitenkaan esiintynyt yhdessäkään kohtauksessa yli vuoteen. Lyhyessä kohtauksessa Walt on selvästi kasvanut pituutta ja hänellä on myös matalampi ääni. Tuottajat olivat toivoneet, että Waltin isää näytellyt Harold Perrineau olisi päässyt mukaan jaksoon, mutta tämä oli kuvaamassa uutta pilottijaksoa CBS:lle. Jakson käsikirjoittajat Damon Lindelof ja Carlton Cuse tekivät kumpikin ääniroolin jaksossa esittäen lentokapteenia ja uutistenlukijaa.


title: Peili (Lost)

text: Yksi kauden tärkeimmistä sivujuonista, Charlien kuolema, tuli päätökseen tässä jaksossa. Juoni alkoi aiemmin kolmannen kauden aikana, kun Desmond alkoi nähdä ennustuksia Charlien kuolemasta. Charlie uhmasi kohtaloaan monesti kauden edetessä, mutta hän hyväksyy kohtalonsa, kun Desmond kertoo hänelle, että hänen täytyy kuolla, jotta Charlien tyttöystävä Claire Littleton pääsisi pois saarelta. Tämä juoni syntyi toisen tuotantokauden lopulla, kun Charlien huumeriippuvuustarina oli ohitse. Monaghan sai tietää hahmonsa kuolemasta kaksi jaksoa aikaisemmin ja oli helpottunut siitä, että tiesi hahmonsa tulevaisuuden. Hän sai toiseksi viimeisenä kuvauspäivänään kuvausryhmältä lahjaksi itse tehdyn kanoottimelan. Monaghan toivoi vierailevansa sarjassa unikohtauksissa tai takaumissa. Hän esiintyi sarjan viimeisellä kaudella jaksoissa ”Lentokenttä” (), ”Onnellinen elämä” (), ja ”Loppu” ().


title: Peili (Lost)

text: Ohjaaja Jack Benderin mukaan Matthew Fox ”todella luovuttaa ruumiinsa ja sielunsa kertomaansa tarinaa varten”, ja Fox myönsi olleensa hyvin uupunut jakson tuotannon aikana. Muiden "Lostin" kausien päätösjaksojen tavoin ”Peilin” viimeinen cliffhanger-kohtaus pidettiin erittäin salaisena ja sille annettiin koodinimi. Sen jälkeen kun Cuse ja Lindelof olivat kirjoittaneet kohtauksen, vain Fox, Lilly, Bender ja tuottaja Jean Higgins saivat kopion käsikirjoituksesta. Kohtaus kuvattiin Honolulussa tyhjällä parkkipaikalla. Lentokenttä lisättiin green screenin avulla. Varotoimista huolimatta täydellinen ja yksityiskohtainen jaksokuvaus ladattiin internetiin noin viikkoa ennen jakson esittämistä. Disney tutki vuotoa. Vuoto sai Cusen ja Lindelofin vetäytymään mediasta, ja he kieltäytyivät tekemästä haastatteluja ennen vuoden 2007 Comic-Conia.


title: Peili (Lost)

text: Jackin vieraileman hautaustoimiston nimi ”Hoffs/Drawlar” on anagrammi sanalle ”flashforward” (). Sarjan luojat Lindelof ja J. J. Abrams olivat saaneet ajatuksen etuumien käytöstä jo sarjan alkuvaiheessa. Cuse ja Lindelof alkoivat kuitenkin vasta hahmotella ideaa ensimmäisen kauden lopussa, kun he tajusivat, että takaumat lakkaisivat ajan myötä olemasta paljastavia, ja että heidän pitäisi alkaa käyttää etuumia tarinan kertomiseen.


title: Peili (Lost)

text: Jakso saatiin valmiiksi 21. toukokuuta 2007, vain kaksi päivää sen ensiesittämistä aiemmin. Michael Giacchino sävelsi sen musiikin, ja jaksossa käytettiin lisäksi Nirvanan ”Scentless Apprenticea” ja The Beach Boysin ”Good Vibrationsia”. "Lostin" kausien päätösjaksot ovat noin kaksi kertaa pidempiä tavalliseen "Lost"-jaksoon verrattuna. Tästä syystä jakso jaettiin kahtia, kun se julkaistiin DVD:nä. Jakso ei sisällä aiempia tapahtumia kertaavaa osiota jakson alussa, vaikka sellainen löytyy useimmista jaksoista. Cuse sanoi, että hän ja Lindelof ovat sitä mieltä, että kauden päätösjakso on ”hyvin siisti”, ja että he ovat ylpeitä siitä. Vuonna 2015 Lindelof kertoi ”Peilin” olevan hänen kautta aikojen paras kirjoittamansa jakso, ja kertoi viimeisen kohtauksen kirjoittamisen olleen ”mahtavaa”. ABC Entertainmentin presidentti Stephen McPherson kutsui ”Peiliä” yhdeksi sarjan parhaimmista jaksoista. Buena Vista Home Entertainment julkaisi ”Peilin” kolmannen tuotantokauden DVD- ja Blu-ray-levyllä Suomessa 25. tammikuuta 2008.


title: Peili (Lost)

text: ”Peili” sai hyviä arvosteluja kriitikoilta ja sitä pidettiin yhtenä sarjan parhaimmista jaksoista. "Los Angeles Timesin" kriitikko kirjoitti, että jakso oli ”poikkeuksellisen dramaattinen ja jännittävä”. "Access Atlantan" kriitikon mielestä ensimmäinen jakso alkoi hieman hitaasti, mutta toinen osa ”sisälsi hienoja käänteitä ja uskomattoman liikuttavia hetkiä – sekä onnellisia että surullisia”. "Associated Press" -lehdessä kirjoitettiin, että ”kauden voimakas päätösjakso palautti sarjan kunnian sillä samalla oveluudella ja juonittelulla, mikä teki siitä niin koukuttavan alun perin.” "The San Francisco Chroniclessa" kirjoitettiin, että ”sen lisäksi, että jakson tahti oli nopea, jännitteet suuria ja jakson sisälsi paljon vastauksia, käsikirjoittajat ottivat houkuttelevan riskin kertoessaan katsojalle, että tulevaisuudessa – – ehkä kaikki – – "Lostin" saarella olevat pääsevät sieltä pois. Heidän toiveensa toteutuu. Jackin lopullisen kohtalon kautta käsikirjoittajat tuovat esille, mitä on tarkoitettu sanonnalla ’ole tarkkana siitä mitä toivot’”. "The San Jose Mercury News" -lehden kriitikko kutsui päätösjaksoa ”hämmästyttäväksi työnäytteeksi hyvästä tarinankerronnasta.” "The Pittsburg Post-Gazetten" kriitikko kommentoi etuuman olleen ”käänne, joka antoi saagalle uutta potkua sen marssiessa kohti vuoden 2010 päätöstään.” "The Boston Globessa" julkaistuun yhteenvetoon oli kirjoitettu, että jakso oli ”epäilemättä tajunnanräjäyttävä, mullistava kaksituntinen, joka tarjosi suuria harhautuksia, kasapäin ruumiita, pelastuksen mahdollisuuden [ja] monipuolisia kuvauksia sankaruudesta.” Lehdessä jatkettiin, että Charlien kuolema oli ”sarjan koskettavin menetys tähän mennessä.” "The Palm Beach Post"- ja "Wizard"-lehdissä se valittiin vuoden 2007 ”parhaaksi cliffhangeriksi”. "The Chicago Tribunessa" sitä kutsuttiin ”tasokkaaksi menestykseksi” sen tahdista ja toiminnasta, mutta etuumakohtaukset koettiin tylsiksi ja ”kömpelöiksi”. "Time" valitsi sen vuoden 2007 parhaimmaksi jaksoksi ja sen viimeisen kohtauksen yhdeksi parhaimmista vuonna 2007.


title: Peili (Lost)

text: ”Peilin” esittämisviikolla "Lost" oli viikon neljänneksi katsotuin sarja keskimäärin 13,86 miljoonalla katsojalla. Jakso oli ehdolla parhaan ohjauksen, käsikirjoituksen ja leikkauksen Emmy-palkintoihin, mutta ei voittanut yhtään palkintoa. Jakso lähetettiin Emmy-raadille harkittavaksi myös parhaan draamasarjan palkintoa varten. Lisäksi ohjaaja Jack Bender oli ehdolla Directors Guild of America -palkinnon saajaksi.


title: Zdeněk Štybar

text: Zdeněk Štybar (s. 11. joulukuuta 1985 Planá u Mariánských Lázní, Plzeňin lääni) on tšekkiläinen cyclocross- ja maantiepyöräilijä. Štybar on voittanut cyclocrossin maailmanmestaruuden 2010, 2011 ja 2014, saanut MM-hopeaa 2008 ja 2009 sekä voittanut alle 23-vuotiaiden maailmanmestaruuden 2005 ja 2006. Hän voitti kaudella 2009–2010 sekä cyclocrossin maailmancupin että Superprestige-sarjan kokonaiskilpailun.


title: Zdeněk Štybar

text: Štybar aloitti maantiepyöräilyn ammattilaisuransa 2011, ja on edustanut koko ajan samaa tallia, nykyiseltä nimeltään Deceuninck–Quick-Step. Hän voitti 2013 Eneco Tourin kokonaiskilpailun ja etapin Espanjan ympäriajossa. Hän voitti Strade Bianche -kilpailun 2015. Samana vuonna hän sijoittui Pariisi–Roubaix'ssa toiseksi ja voitti etapin Ranskan ympäriajossa. Hän oli Pariisi–Roubaix'ssa toinen myös 2017.


title: Zdeněk Štybar

text: Lähteet: Cyclingbase, Pro Cycling Stats, Cycling Archives


title: Kiinan Grand Prix 2015

text: Kiinan Grand Prix 2015 oli Formula 1 -sarjan kauden 2015 kolmas osakilpailu, joka ajettiin Shanghai International Circuit -radalla 12. huhtikuuta.


title: Kiinan Grand Prix 2015

text: Ensimmäisessä aika-ajo-osiossa molemmat McLaren-autot jäivät jälleen kerran ulos jatkosta. Kolmessa ensimmäisessä kilpailussa McLarenit eivät ole kertaakaan yltäneet 15:n parhaan joukkoon. Heidän taakseen jäivät vain Manor-tallin autot. Toisessa osiossa koko viikonlopun jarruvioista kärsinyt Red Bullin Daniil Kvjat ei onnistunut pääsemään viimeiseen osioon, vaan jäi 12:nneksi.


title: Kiinan Grand Prix 2015

text: Sauber sai molemmat autonsa viimeiseen aika-ajo-osioon ensimmäistä kertaa sitten Yhdysvaltain GP:n 2013. Kuljettajat sijoittuivat aika-ajoissa lopulta yhdeksänneksi ja kymmenneksi. Mercedeksen Lewis Hamilton otti kolmannen peräkkäisen paalupaikkansa. Hänen tallikaverinsa Nico Rosberg täydensi eturivin. Ferrarin Sebastian Vettel ajoi kolmanteen ruutuun.


title: Kiinan Grand Prix 2015

text: Kilpailun ensimmäisellä kierroksella kärkikolmikon sijoitukset pysyivät ennallaan. Kuudennesta ruudusta lähtenyt Ferrarin Kimi Räikkönen onnistui nousemaan neljänneksi ohi Williamsien. Toisen kierroksen alussa Toro Rosson Carlos Sainz pyörähti ja putosi sijalta 14 viimeiseksi. Myöhemmin häntä hidastivat selvästi yhdellä kierroksella vaihdeongelmat. Kilpailun ensimmäinen keskeyttäjä oli Force Indian Nico Hülkenberg kierroksella 10 sijalta 12 vaihteiden hävittyä toiminnasta. Kuusi kierrosta myöhemmin yhdeksäntenä ajanut Red Bullin Daniil Kvjat joutui keskeyttämään moottorin hajottua. Pisteissä kiinni ollut Lotuksen Pastor Maldonado ajautui toiselle varikkopysähdykselle tullessaan selvästi ulos varikkotieltä ja menetti siinä aikaa noin puoli minuuttia. Myöhemmin sijoitustaistelussa McLarenin Jenson Button törmäsi Maldonadon perään ensimmäisessä mutkassa pyöräyttäen venezuelalaisen radan ulkopuolelle. Seuraavalla kierroksella hän keskeytti jarruongelmiin.


title: Kiinan Grand Prix 2015

text:
Malesiassa voittanut Ferrari ei pystynyt Kiinassa juuri haastamaan Mercedestä. Kilpailun aikana kärjessä ei juuri taistelua ollut ja maaliin ajettiin lopulta turva-auton takana Max Verstappenin keskeytettyä muutama kierros ennen maalia kahdeksannelta sijalta moottoriongelmiin pääsuoran varteen. Hamilton voitti kilpailun Rosbergin edellä Vettelin täydentäessä palkintokorokkeen.
Kilpailun jälkeen Button sai kolaristaan viiden sekunnin aikarangaistuksen, ja hän putosi yhden sijan lopputuloksissa. Manorin Roberto Merhi sai myös viiden sekunnin aikarangaistuksen, ylinopeudesta turva-auton takana. Molemmille annettiin myös kaksi rangaistuspistettä.


title: Palkeet (virasto)

text: Valtion talous- ja henkilöstöhallinnon palvelukeskus eli Palkeet on Suomen valtion talous- ja henkilöstöhallinnon palvelukeskus, joka toimii valtiovarainministeriön alaisuudessa. Sen hallinnollinen päätoimipaikka on Joensuussa, ja toimintaa on myös Hämeenlinnassa, Mikkelissä ja Porissa.


title: Palkeet (virasto)

text: Palkeet perustettiin vuonna 2010 yhdistämällä neljä palvelukeskusta (oikeushallinnon, puolustushallinnon, sisäasiainhallinnon ja Valtiokonttorin palvelukeskukset), kun valtio halusi keskittää talous- ja henkilöstöhallintoa tuottavuuden parantamiseksi. Toiminnan alkuvaiheessa virastojen hallintokulut kuitenkin kasvoivat. Vuoden 2016 lopussa Palkeet työllisti 665 henkilöä.


title: Tietohallintopalvelut

text: Tietohallintopalvelut ovat organisaatioiden sisäisten tai ulkoisten palvelutuottajien toimittamia tietotekniikkaan liittyviä palveluita liiketoiminnan tarpeisiin. Tietohallintopalveluita ovat tietohallintostrategia, ICT-arkkitehtuurit, informaatioarkkitehtuurit, järjestelmäarkkitehtuurit, ICT-menetelmät, hankehallinta ja -arviointi, palveluhankinnat ja toimittajahallinta.


title: Tietohallintopalvelut

text: Tietohallinnon odotetaan kehittävän yrityksen tavoitteita parhaiten tukevia ja kilpailukykyä parantavia ratkaisuja sekä tuottavan vakioituja ICT-palveluita mahdollisimman kustannustehokkaasti.


title: Tietohallintopalvelut

text: Tietohallinto tukee liiketoimintaa tunnistamalla liiketoimintatavoitteiden kautta tietoteknisiä tarpeita ja löytää niihin ratkaisuja. Tietohallinto myös pyrkii parantamaan tietoteknisten palveluiden laatua ja kustannustehokkuutta. Tietohallinto myös aktiivisesti informoi liiketoiminnalle uusista mahdollisuuksista, joita kehittyvä tietotekniikka, tietojärjestelmät ja muut palveluratkaisut tarjoavat.


title: Felix the Great

text: Felix the Great on Heikki Sarmannon tupla-albumi vuodelta 1988.


title: Felix the Great

text: Kaikki kappaleet Heikki Sarmanto.


title: Scene from a Trance

text: Scene from a Trance on Taina Lehdon esikoisalbumi vuodelta 1988.


title: Scene from a Trance

text: Kaikki kappaleet Heikki Sarmanto.


title: Würzburgin valehtelevat kivet

text: Würzburgin valehtelevat kivet () tai Beringerin valehtelevat kivet ("Beringersche Lügensteine") ovat kuuluisia väärennettyjä fossiileja, jotka Würzburgin yliopiston professori Johann Beringer löysi vuosina 1725–1726 Würzburgin läheltä Saksasta, ja jotka hänen mukaansa todistivat kaikkien fossiilien olevan Jumalan tekemiä. Todellisuudessa Beringer oli joutunut kollegojensa tekemän käytännön pilan kohteeksi.


title: Würzburgin valehtelevat kivet

text:
Johann Bartholomaeus Adam Beringer (1667–1738) oli Würzburgin yliopiston luonnonhistorian professori, joka toimi vuodesta 1700 myös teologisen tiedekunnan dekaanina. Tuohon aikaan fossiilien luonnetta ja syntytapaa ei vielä ymmärretty, sillä maapallon ikä oletettiin paljon nuoremmaksi kuin nykyään. Fossiileista suuresti kiinnostunut ja syvästi uskonnollinen Beringer väitti niiden olevan Jumalan käden töitä, jotka kaikkivaltias oli kätkenyt maahan ihmisten uskon koettelemiseksi. Vuonna 1725 eräät Beringerin kollegat päättivät tehdä pöyhkeänä pidetylle Beringerille käytännön pilan. Huijauksessa olivat mukana algebran ja maantieteen professori J. Ignatz Roderick, yliopiston kirjastonhoitaja Johann Georg von Eckhart sekä Christian Zanger -niminen 17-vuotias opiskelija, jota myös Beringer käytti apurinaan. He kaiversivat kivenmurikoihin valefossiileja, jotka esittivät yksityiskohtaisesti kuvattuja fossiloituneita eläimiä luonnonmukaisissa tilanteissa. He hautasivat kivet maahan louhokseen, josta Beringerin tiedettiin usein etsivän uusia fossiililöytöjä. Sitten Zanger meni kertomaan Beringerille uudesta löydöstä. Beringer meni halpaan ja pyysi Zangeria toimittamaan lisää fossiileja.
Roderick ja Eckhart päättivät viedä pilan pidemmälle ja ryhtyivät tehtailemaan yhä epäuskottavampia fossiileja, jotka eläinten sijasta esittivät taivaankappaleita kuten komeettoja ja tähtiä. Sitten he alkoivat lisätä fossiileihin latinan-, heprean-, syyrian-, babylonian- ja arabiankielisiä Jumalan allekirjoituksia, jotka näennäisesti tukivat Beringerin teoriaa fossiilien jumalallisesta alkuperästä. Beringer uskoi edelleen löytöjensä aitouteen ja keräsi lyhyessä ajassa yli kaksituhatta näytettä. Kun Beringer päätti julkaista tieteellisen tutkielman löydöistään, Roderick ja Eckhart tunnustivat huijauksensa hänelle. Beringer kieltäytyi uskomasta heitä ja väitti heidän olevan vain kateellisia hänelle. Vuonna 1726 hän julkaisi tutkimuksensa "Lithographiae Wirceburgensis", joka sisälsi 21 kuvaa Würzburgin fossiileista. Siinä hän pohti myös huijauksen mahdollisuutta, sillä joissain fossiileissa näkyivät selvät taltanjäljet, mutta hylkäsi sittenkin tämän vaihtoehdon epätodennäköisenä. Lopulta Roderick ja Eckhart saivat Beringerin tajuamaan asioiden todellisen luonteen kaivertamalla erääseen valefossiiliin Beringerin oman nimen.


title: Würzburgin valehtelevat kivet

text: Beringer käytti tämän jälkeen lähes kaikki varansa yrittämällä ostaa tutkimuksensa jokaisen kappaleen tuhotakseen ne ja pelastaakseen siten maineensa. Hän onnistui hävittämään suuren osan painoksesta, minkä vuoksi "Lithographiae Wirceburgensiksen" ensipainoksen säilyneet kappaleet ovat nykyään arvokkaita keräilyharvinaisuuksia. Beringer myös haastoi huijarit oikeuteen. Eckhart kuoli pian tämän jälkeen ja Roderick karkotettiin Würzburgista. Beringer sai pitää professorinvirkansa ja jatkaa tutkimuksiaan, mutta hän kantoi loppuikänsä herkkäuskoisen hölmön mainetta. Hänen kuolemansa jälkeen "Lithographiae Wirceburgensiksesta" julkaistiin vuonna 1767 uusi painos, sillä monet oppineet halusivat kirjan itselleen viihdelukemistoksi.


title: Würzburgin valehtelevat kivet

text: Beringerin kivistä noin 500 on säilynyt nykypäivään.


title: Soava Gallone

text: Soava Gallone (oikealta nimeltään "Stanislava Winawer", 1880 Varsova – 30. maaliskuuta 1957 Rooma) oli puolalaissyntyinen näyttelijä, josta tuli yksi italialaisen mykkäelokuvan tähdistä.


title: Soava Gallone

text: Soava Gallonen elokuvaura alkoi vuonna 1913 Cinesillä, jossa hänen aviomiehensä Carmine Gallone työskenteli ohjaajana. Hänen ensimmäisiä menestyselokuviaan olivat hänen miehensä ohjaama "Avatar" (1916) ja Eugenio Peregon "La chiamavano Cosetta" (1917). Näyttelijän ura oli käytännössä ohi vuonna 1927, jolloin hän siirtyi miehensä kanssa ulkomaille.


title: Varasvuoren mäkikeskus

text: Varasvuoren mäkikeskus on kolmen hyppyrimäen muodostama mäkihypyn suorituspaikka Paimiossa.


title: Varasvuoren mäkikeskus

text: Varasvuoren hyppyrimäki valmistui vuonna 1953 aikansa neljänneksi suurimmaksi suurmäeksi Suomessa. Mäen K-piste sijaitsi 64 metrissä. Vuonna 1963 mäessä järjestettiin SM-kilpailut. Kun Varasvuoren hyppyrimäen profiili vanhentui, vuonna 1997 vanha mäki purettiin ja tilalle valmistui vuonna 1999 uusi Varasvuoren K58 -hyppyrimäki ja sen viereen K29 -mäki. Vuonna 2003 rakennettiin K15 -mäki. Varasvuoren mäkikeskuksen eteläisen sijainnin vuoksi mäistä hypätään nykyisin enimmäkseen muoville.


title: Varasvuoren mäkikeskus

text: Mäen K-piste sijaitsee 58 metrissä ja HS-piste 62 metrissä.


title: Varasvuoren mäkikeskus

text: Kesämäkiennätyksen 59,5 metriä on hypännyt Niko Kytösaho.


title: Varasvuoren mäkikeskus

text:
Naisten kesämäkiennätyksen 44,0 metriä on hypännyt Hannele Eronen.
Mäen K-piste sijaitsee 29 metrissä ja HS-piste 33 metrissä.


title: Varasvuoren mäkikeskus

text:
Naisten mäkiennätyksen 22,5 metriä on hypännyt Heini Kaartokallio.
Kesämäkiennätyksen 33,0 metriä on hypännyt Niko Kytösaho.
Naisten kesämäkiennätyksen 22,5 metriä on hypännyt Mikaela Klinga.
Mäkiennätyksen on 12,5 metriä ovat hypänneet Lauri Lankinen ja Aleksi Lankinen 9.2.2014 Lidl Cupissa. Naisten mäkiennätyksen 13,5 metriä on hypännyt Emilia Sorvisto kaksi kertaa 9.2.2014 Lidl Cupissa. Kesämäkiennätyksen 13,5 metriä on hypännyt Sebastian Okas 10.9.2006 Varasvuoren kisoissa. Naisten kesämäkiennätyksen 5,0 metriä on hypännyt Taika Niemi 12.9.2010 Varasvuoren kisoissa.


title: Lindau-luokka

text: Lindau-luokka eli tyyppi 320 oli Saksan laivaston kahdeksantoista aluksen muodostama miinanraivaajaluokka, jonka alukset tilattiin osana Saksan liittotasavallan laivaston ensimmäistä laivasto-ohjelmaa. Alukset valmisti Burmeister Bremen magneetittomista komponenteista.


title: Lindau-luokka

text: Saksan laivastossa ei palvele enää ainuttakaan luokan alusta, mutta osa aluksista siirrettiin Viron, Liettuan ja Latvian laivastoille. Lisäksi "Flensburg" ja "Weilheim" museoitiin.


title: Lindau-luokka

text: Vuodesta 1970 alkaen yksitoista luokan alusta modernisoitiin Fulda-luokan (tyyppi 331) miinantorjunta-aluksiksi ja vuodesta 1979 kuusi palveluksessa ollutta modernisoitiin Ulm-luokan aluksiksi (tyyppi 351). Luokan alukset korvattiin Ensdorf-luokalla (tyyppi 352), jonka jälkeen Ulm-luokan alukset myytiin vuonna 2001 Etelä-Afrikan laivastolle. Vuonna 2009 Etelä-Afrikka myi viisi jäljellä ollutta alusta yksityisomistukseen, joka muutti ne huvijahdeiksi.


title: Kusiaismäen hyppyrimäet

text: Kusiaismäen hyppyrimäet on neljän hyppyrimäen muodostama mäkihypyn suorituspaikka Saarijärvellä.


title: Kusiaismäen hyppyrimäet

text: Vuonna 2006 mäen alastulorinteeseen asennettiin muovitus.


title: Kusiaismäen hyppyrimäet

text:
Mäkiennätyksen 45,0 metriä ovat hypänneet Taneli Niemi ja Juha Nykänen.
Naisten mäkiennätyksen 36,0 metriä on hypännyt Sanni Tuomisto.
Kesämäkiennätyksen 43,0 metriä ovat hypänneet Eeli-Pekka Valta ja Arsi Sjögren.
Vuoden 2010 remontissa mäen alastulorinteeseen asennettiin muovitus.


title: Kusiaismäen hyppyrimäet

text:
Mäkiennätyksen 25,5 metriä on hypännyt Atte Kettunen.
Kesämäkiennätyksen 20,0 metriä on hypännyt Tatu Voutilainen.
Mäkiennätyksen on 8,0 metriä on hypännyt Santeri Niemelä kaksi kertaa 15.1.2012 Kansallisessa mäkikisassa. Naisten mäkiennätyksen 7,0 metriä on hypännyt Laura Niemelä kaksi kertaa 15.1.2012 Kansallisessa mäkikisassa. Kesämäkiennätyksen 8,5 metriä on hypännyt Janne Läspä 18.8.2012 Keski-Suomen mäkiviikkolla.


title: Kirsti Westphalen

text: Berit Kirsti Kaarina Westphalen (s. 1953) on suomalainen diplomaatti. Hän on Suomen suurlähettiläs Bangkokissa, jonne hän siirtyi pääkonsulin paikalta Los Angelesista vuonna 2013. Westphalen on toiminut poliittisen islamin asiantuntijana Suomen ulkoministeriön Lähi-idän ja Pohjois-Afrikan yksikössä.


title: Vidar-luokka (miinalaiva)

text: Vidar-luokka oli Norjan laivaston kahden miinalaivan muodostama alusluokka, jonka alukset laskettiin vesille 1977-1978. Alukset luovutettiin Latvialle ja Liettualle 2000-luvun alussa.


title: Leda Gys

text: Leda Gys (oikealta nimeltään "Giselda Lombardi", 10. maaliskuuta 1892 Rooma – 2. lokakuuta 1957 Rooma) oli italialainen elokuvanäyttelijä.


title: Leda Gys

text: Roomalaiseen porvarisperheeseen syntynyt Gys pääsi runoilija Trilussan (Carlo Alberto Salustri) avulla Cinesille, jossa hän teki ensimmäiset lyhytelokuvansa vuonna 1913. Hänen ensimmäinen merkittävä pitkä elokuvansa oli Baldassarre Negronin ohjaama "Histoire d’un Pierrot" vuonna 1914. Vuodesta 1915 lähtien Gys näytteli lukuisissa Mario Caserinin elokuvissa kuten "La pantomima della morte" ja "L’amor tuo mi redime" (molemmat 1915). Giulio Antamoron ohjaama "Christus" (1916) teki hänestä yhden italialaisen mykkäelokuvan suurista tähdistä. Vuodesta 1917 lähtien Gys työskenteli Napolissa Gustavo Lombardon tuottamissa elokuvissa, joista muistetaan varsinkin Ubaldo Maria Del Collen yhteiskuntakriittinen melodraama "I figli di nessuno" (1921).


title: Leda Gys

text: Näyttelijänä Gys oli monia mykkäelokuvan diivoja aidompi ja inhimillisempi, minkä ansiosta hänen uransa jatkui vielä Italian elokuvateollisuuden lamavuosinakin sellaisissa napolilaiselokuvissa kuten "Vedi Napule e po’ mori!" (1924), "Napoli è una canzone" (1927) ja "Napule... e niente cchiù" (1928). Gysin ja Gustavo Lombardon suhteesta syntyi poika Goffredo, joka myöhemmin peri isänsä perustaman Titanus-elokuvayhtiön.


title: Megáli idéa

text: Megáli idéa (, ”Suuri ajatus” tai "Suuri unelma") oli Kreikassa 1800-luvun lopulla ja 1900-luvun alussa laajaa kannatusta saanut irredentistinen pyrkimys yhdistää kaikki kreikkalaisten asumat alueet yhdeksi valtioksi, mukaan luettuna ne laajat kreikkalaisalueet, jotka Kreikan vuonna 1830 itsenäistyttyä olivat jääneet osaksi Osmanien valtakuntaa ja joista suuri osa nykyäänkin kuuluu Turkkiin.


title: Megáli idéa

text: Nimitystä "Megáli idéa" käytettiin ensimmäisen kerran vuonna 1844, kun Kreikan pääministeri Ioánnis Koléttis neuvotteli kuningas Oton kanssa Kreikan uudesta perustuslaista. Kyseessä oli suurisuuntainen nationalistinen pyrkimys, joka nykyisen Kreikan itsenäistymisen jälkeen melkein sadan vuoden ajan hallitsi Kreikan ulko- ja pitkälti sisäpolitiikkaakin. Vaikka nimitys vuonna 1844 olikin uusi, ajatus uudesta laajasta kreikkalaisesta valtakunnasta oli elänyt kansan keskuudessa jo kauan, ja unelmaa olivat ruokkineet ennustukset ja legendat, jotka olivat ylläpitäneet toivoa vapautumisesta Turkin vallasta ja kreikkalaisen Bysantin valtakunnan eli Itä-Rooman keisarikunnan palauttamisesta. Tätä ilmensi kansanomainen sanonta:


title: Megáli idéa

text: "Megáli idéan" tavoitteeksi käsitettiin usein Bysantin valtakunnan palauttaminen muodostamalla kreikkalainen valtio, joka vastaisi antiikin maantieteilijä Strabonin määritelmää kreikkalaisista alueista. Valtio olisi käsittänyt pääosan entisistä Bysantin alueista ja ulottunut lännessä Joonianmereen, idässä Vähään-Aasiaan ja Mustallemerelle, pohjoisessa Traakiaan, Makedoniaan ja Epeirokseen sekä etelässä Kreetaan ja Kyprokseen. Siitä puhuttiin "Kahden maanosan ja viiden meren Kreikkana" (nämä kaksi maanosaa olivat Eurooppa ja Aasia, viisi merta Joonianmeri, Egeanmeri, Marmaranmeri, Mustameri ja Libyanmeri eli itäinen Välimeri). Tämän valtakunnan pääkaupungiksi kaavailtiin Konstantinopolia.


title: Megáli idéa

text: Vuosina 1864–1920 Kreikka onnistuikin neljä kertaa laajentamaan alueitaan joko sotilaallisen valloituksen tai onnistuneen diplomatian tuloksena, usein Britannian tuella, ja nämä aluelisäykset ovat myös jääneet pysyviksi. Pinta-alaltaan Kreikka laajeni tänä aikana yli kaksinkertaiseksi, mutta nämä lisäalueetkin käsittivät vain osan "Megáli idéan" kannattajien tavoittelemista alueista. Vuonna 1920 "Megáli idéa" näytti jo olevan toteutumassa, sillä Sèvresin rauhansopimuksessa Kreikka sai lähes kaikki havittelemansa alueet kuten suurimman osan Traakiaa, ei kuitenkaan Konstantinopolia, sekä Smyrnan ympäristöineen Vähässä-Aasiassa, mikä alueliitos oli määrä myöhemmin vahvistaa kansanäänestyksellä. Kreikka joutui kuitenkin pian jälleen sotaan Turkkia vastaan. Tämän sodan se hävisi, ja kun Turkille palautettujen alueiden kreikkalaiset karkotettiin, voidaan sodan tuloksen katsoa murskanneen ”suuren unelman” lopullisesti. Myöhemmin, vuonna 1947, Kreikkaan on kuitenkin liitetty vielä vuodesta 1912 lähtien Italian hallinnassa olleet Ródos ja muut Dodekanesian saaret.


title: Megáli idéa

text: Keskiajalla nykyisen Kreikan ja Turkin alueita hallitsi Bysantin eli Itä-Rooman valtakunta. Se oli syntynyt Rooman valtakunnan jakautuessa kahtia ja sen asukkaat kutsuivat sitä vielä kauan kahtiajaon jälkeenkin ”Rooman valtakunnaksi”, varsinkin sen jälkeen kun lyhytikäiseksi jäänyt Länsi-Rooman keisarikunta oli luhistunut. Vuonna 610 keisari Herakleios kuitenkin teki kreikan kielestä valtakunnan virallisen kielen latinan sijasta, minkä jälkeen valtakuntaa alettiin pitää kreikkalaisena, vaikka se samalla yhä olikin myös Rooman valtakunnan seuraajavaltio. Toisin kuin Länsi-Rooma, tämä Itä-Rooman keisarikunta pysyi vuosisatoja elinvoimaisena ja pystyi menestyksellisesti puolustautumaan monia vihollisiaan kuten visigootteja, hunneja, arabeja, mongoleja ja lopulta turkkilaisiakin vastaan näiden yrittäessä ensimmäisen kerran valloittaa Bysantin; arabeille Itä-Rooma oli kyllä menettänyt laajoja ja tärkeitä alueita mutta pysynyt pienentyneenäkin itsenäisenä. Neljännellä ristiretkellä 1200-luvun alussa länsieurooppalaiset valloittivat valtakunnan pääkaupunginkin, Konstantinopolin, mutta jo saman vuosisadan lopulla valtakunta vielä palautettiin joksikin ajaksi. Pian sen jälkeen osmanit alkoivat kuitenkin laajentaa valtakuntaansa Bysantin kustannuksella, ja vuonna 1453 he valloittivat lopulta valtakunnan pääkaupunginkin, Konstantinopolin, jossa he muuttivat Hagia Sofian moskeijaksi. Tämän jälkeen heidän oli helppo valloittaa loputkin Bysantin alueista.


title: Megáli idéa

text: Osmanien valtakunnassa oli voimassa millet-järjestelmä, jonka mukaisesti valtakunnan väestö luokiteltiin uskonnon, ei kielen tai kansallisen alkuperän mukaisesti. Ortodoksiset kreikkalaiset luettiin osaksi "millet-i Rûm" –nimistä väestön osaa (sananmukaisesti "Roomalainen yhteisö"), johon heidän lisäkseen kuuluivat myös bulgarialaiset, serbit, valakit, makedonialaiset, georgialaiset, arabit, romanialaiset ja albanialaiset heidän välisistään etnisistä ja kielellistä eroista riippumatta ja siitä huolimatta, että uskonnollinen hierarkia oli kreikkalaisten johdossa. Ei ole selvää, missä määrin näinä aikoina voidaan puhua erityisestä kreikkalaisesta identiteetistä, joka erottuisi kristitystä tai ortodoksisesta identiteetistä. Sen sijaan ulkopuoliset kuten Venäjän Katariina Suuri ja Itävallan Joosef II ryhtyivät 1780-luvulta lähtien toimiin kiinnittääkseen kreikkalaisten huomion Bysantin perintöön, mikä kuului osana heidän ’’kreikkalaiseen hankkeeseensa’’.


title: Megáli idéa

text: Konstantinopolin Fanarin kaupunginosassa asuneilla kreikkalaisilla, fanariooteilla oli varsinkin 1700-luvulla niin suuri vaikutusvalta, että muutamien historioitsijoiden mukaan he olivat vähällä onnistua kaappaamaan vallan Osmanien valtakunnassa itselleen.


title: Megáli idéa

text: Vuonna 1829 päättyneen Kreikan itsenäisyyssodan jälkeen Etelä-Kreikkaan perustettiin Yhdistyneen kuningaskunnan, Ranskan ja Venäjän tuella uusi Kreikan valtio. Se oli kuitenkin tuohon aikaan Serbian ohella toinen niistä kahdesta valtiosta, joiden valtaväestö kuului sellaiseen kansallisuuteen, josta suurempi osa asui valtakunnan rajojen ulkopuolella; suurin osa etnisistä kreikkalaisista asui alueilla, jotka edelleen kuuluivat Osmanien valtakuntaan. Tämän saivat osaltaan aikaan suurvallat, jotka eivät halunneet, että laajempi Kreikka syrjäyttäisi Osmanien valtakunnan.


title: Megáli idéa

text: Suuri unelma kiteytti toiveet yhdistää kaikki etniset kreikkalaiset kreikkalaiseen valtioon ja täten herättää Bysantin valtakunta eloon. Silloisen Kreikan lisäksi siihen olisivat kuuluneet erityisesti Epeiros, Thessalia, Makedonia, Traakia, Egeanmeren saaret, Kreeta, Kypros, osa Anatoliaa ja Konstantinopoli, josta olisi tehty Suur-Kreikan pääkaupunki Ateenan sijaan.


title: Megáli idéa

text: Kun nuori tanskalainen prinssi Vilhelm Georg (Yrjö I) vuonna 1863 valittiin kuninkaaksi, Kreikan kansalliskokous päätti, ettei hänen arvonimensä ollut ”Kreikan kuningas” kuten hänen edeltäjänsä Oton vaan ”helleenien kuningas”. Tällä pyrittiin ilmaisemaan, että hänestä piti tulla kaikkien, myös valtakunnan silloisten rajojen ulkopuolella asuvien kreikkalaisten kuningas.


title: Megáli idéa

text: Ensimmäinen kuningaskuntaan liitetty lisäalue oli Joonian saaret vuonna 1864. Thessalia liitettiin Kreikkaan vuonna 1878 Turkin sodan päättäneellä Berliinin rauhansopimuksella.


title: Megáli idéa

text: Tammikuussa 1897 Kreetassa puhkesi levottomuuksia ja väkivaltaisuuksia, jotka jakoivat saaren väestön. Chaniássa ja Réthymnossa surmattiin joukoittain paikkakuntien kristittyä väestöä. Yleisen mielipiteen ja tinkimättömien äärinationalististen poliittisten liikkeiden kuten Ethnikí Etaireían painostuksesta, ja kun suurvallat olivat haluttomia puuttumaan tapahtumiin, Kreikan hallitus päätti lähettää sotalaivoja ja sotaväkeä auttamaan kreetalaisia. Suurvalloille ei jäänyt muuta vaihtoehtoa kuin yrittää miehittää Kreikka, mutta se miehitysjoukot saapuivat lian myöhään. Kreikkalainen 1500-miehinen sotilasosasto nousi maihin Kolymvárissa 1. helmikuuta 1897, ja sitä johtanut eversti Timoléon Vássos julisti, että hän aikoi ottaa saareen haltuunsa ”helleenien kuninkaan nimessä” ja että saari oli liitetty Kreikkaan. Tämä johti kansannousuun, joka levisi välittömästi kaikkialle Kreetaan. Lopulta suurvallat päättivät suorittaa siellä maihinnousun, joka sulki Kreikan joukoilta pääsyn Chaniáan. Samaan aikaan niiden laivastot saartoivat Kreetan, niin että sen enempää Kreikka kuin Turkkikaan ei voinut lähettää sinne enempää sotajoukkoja.


title: Megáli idéa

text: Osmanien valtakunta vastasi kreetalaisten kapinaan ja Kreikan sille antamaan tukeen siirtämällä suuren osan sotajoukoistaan Balkanille Thessalian pohjoispuolelle lähelle Kreikan rajaa. Kreikka taas vahvisti joukkojaan Thessaliassa. Kuitenkin kurittomat kreikkalaiset joukot ja "Megáli idéan" kannattajat ryhtyivät toimintaan käskyjä saamatta ja hyökkäsivät Turkin rajavartioita vastaan, minkä vuoksi Osmanien valtakunta julisti sodan Kreikalle. Turkilla oli paljon suurempi armeija kuin Kreikalla, ja se oli saksalaisen Colmar von der Goltzin johdolla toteutettujen uudistusten ansiosta myös paremmin valmistautunut. Kreikan armeija joutui perääntymään. Muut suurvallat puuttuivat asiaan, ja toukokuussa 1897 solmittiin aselepo. Sota kuitenkin päättyi vasta saman vuoden joulukuussa.


title: Megáli idéa

text: Tässä Kreikan–Turkin sodassa kärsimänsä sotilaallisen tappion vuoksi Kreikka joutui luovuttamaan pieniä alueita pohjoisrajaltaan Thessaliassa sekä maksamaan suuret sotakorvaukset, jotka raunioittivat Kreikan talouden useaksi vuodeksi. Kreetan kysymyksellekään ei saatu kestävää ratkaisua. Jotta ei enää syntyisi uusia selkkauksia ja jotteivät kreikkalaiset hautoisi revanssia, suurvallat (Britannia, Ranska, Venäjä ja Italia) päätyivät ratkaisuun, jota ne pitivät lopullisena: Kreeta julistettiin autonomiseksi Kreetan valtioksi. Neljä suurvaltaa ottivat siellä haltuunsa ylimmän hallitusvallan. Kreikka sai ratkaisevan diplomaattisen voiton, kun prinssi Georgios, kuningas Yrjö I:n toinen poika, nimitettiin valtion ylikomissaariksi.


title: Megáli idéa

text: "Megáli idéan" huomattavimpia kannattajia oli kreetalaissyntyinen Elefthérios Venizélos, jonka johdolla Kreikka onnistui kaksinkertaistamaan maa-alueensa Balkanin sodissa 1912–1913. Vuonna 1909 hän oli Kreetassa jo huomattavassa asemassa, ja hänellä oli vaikutusvaltaa manner-Kreikassakin. Hänet valittiinkin Kreikan pääministeriksi Goudín vallankaappauksen jälkeen vuonna 1909. "Megáli idéan" kannattajana Venizelos pani toimeen joukon yhteiskunnallisia, sotilaallisia ja hallinnollisia uudistuksia, jotka auttoivat Kreikkaa sen yrittäessä saavuttaa tavoitteensa Balkanin sodissa.


title: Megáli idéa

text: Ensimmäinen Balkanin sota päättyi toukokuussa 1913 Lontoon sopimukseen. Siinä Turkki luopui melkein kaikista Euroopan-puoleisista alueistaan lukuun ottamatta Istanbulia ja kapeaa maakaistaletta sen länsipuolella. Voittajavaltiot (Kreikka, Bulgaria ja Serbia) eivät kuitenkaan päässeet sopimukseen siitä, miten Turkin luovuttamat alueet jaettaisiin niiden kesken, ja pian syttyikin toinen Balkanin sota, jossa Kreikka ja Serbia taistelivat Bulgariaa ja Turkkia vastaan. Elokuussa sota päättyi Bukarestin rauhansopimukseen, jossa Kreikkaan liitettiin Etelä-Epeiros, Etelä-Makedonia Thessaloniki mukaan luettuna, osa Länsi-Traakiaa, Sámos ja Kreeta. Näiden aluelisäysten myötä Kreikan pinta-ala lähes kaksinkertaistui, ja maan väkiluku nousi 2,75 miljoonasta 4,75 miljoonaan. Toisaalta Turkki sai takaisin osan Itä-Traakiasta Évros-jokeen saakka, jolloin Euroopan puoleinen Turkki sai nykyiset rajansa. Osa Länsi-Traakiaa joutui kuitenkin Bulgarialle, joka täten sai lyhyen osuuden Egeanmeren pohjoisrantaa.


title: Megáli idéa

text: Kreikka ei osallistunut ensimmäiseen maailmansotaan sen alkuvaiheessa, mutta liittyi vuonna 1917 sotaan ympärysvaltojen puolelle. Näiden voitto näytti merkitsevän entistä parempia mahdollisuuksia "Megáli idéan" toteuttamiseksi. Elokuussa 1920 allekirjoitettiin Sèvresin rauhansopimus, jossa Kreikka sai lähes koko Traakian, jossa raja kulki vain muutaman kilometrin päässä Istanbulin vanhasta kaupunginmuurista länteen, sekä Gallipolin niemimaan, Marmaranmeren pohjoisrannan ja Imbroksen ja Tenedoksen saaret. Myös Smyrnan alue Vähässä-Aasiassa luovutettiin viideksi vuodeksi Kreikan hallintaan, minkä jälkeen alueen tulevasta asemasta oli määrä järjestää kansanäänestys.


title: Megáli idéa

text: Kreikka kärsi kuitenkin ratkaisevan tappion vuosien 1919–1922 Kreikan–Turkin sodassa. Lausannen rauhansopimuksessa Kreikka joutui palauttamaan Turkille Itä-Traakian, Imbroksen, Tenedoksen ja Smyrnan alueen, jolloin sille ei jäänyt lainkaan alueita Anatoliassa. Jotta uusiin aluevaatimuksiin ei olisi enää aihetta, Kreikka ja Turkki toteuttivat pakollisen väestönvaihdoksen. Sodan aikana 151 892 kreikkalaista oli jo paennut Vähästä-Aasiasta. Lausannen rauhansopimuksen mukaisesti 1 104 216 kreikkalaista joutui poistumaan Turkista, kun taas 380 000 Kreikan turkkilaista joutui muuttamaan Turkkiin. Samoihin aikoihin Kreikkaan siirtyi myös 40 027 Bulgarian ja 58 252 Venäjän kreikkalaista, kun taas noin 60 000 Kreikan Makedonian ja Traakian bulgarialaista muutti Bulgariaan.


title: Megáli idéa

text: Pakolaisten vastaanottaminen maksoi Kreikalle 45 miljoonaa frangia, ja niinpä Kansainliitto järjesti pakolaiskysymyksen hoitamiseksi Kreikalle 150 miljoonan frangin lainan. Vuonna 1930 Venizelos jopa matkusti viralliselle vierailulle Turkkiin, jossa hän ehdotti, että Kemal Atatürkille olisi myönnetty Nobelin rauhanpalkinto.


title: Megáli idéa

text: Vaikka Suuri unelma ei enää hallinnut Kreikan ulkopolitiikkaa, sen jälkivaikutukset tuntuivat koko 1900-luvun ajan.


title: Megáli idéa

text: Tehtyään 4. elokuuta 1936 vallankaappauksen Ioánnis Metaxás julisti tulevaksi ”kolmannen helleeninen sivilisaation”, mikä oli vastaava käsite kuin Hitlerin ”Kolmas valtakunta”. Kun Italia oli miehittänyt Albanian ja hyökännyt sen kautta Kreikkaan lokakuussa 1940, Kreikka valloitti vastahyökkäyksessään talvella 1940–1941 osan Etelä-Albaniaa, jota kreikkalaiset käyttivät nimitystä Pohjois-Epeiros. Sitä hallittiin lyhyen aikaa Kreikan maakuntana, kunnes Saksa huhtikuussa 1941 miehitti Kreikan.


title: Megáli idéa

text: Miehitysvalta, vastarinta ja Kreikan sisällissota painoivat "Megáli idéan" taka-alalle. Kuitenkin Kreikka saavutti vuonna 1946 Pariisin rauhanneuvotteluissa diplomaattisin keinoin huomattavan voiton, kun Dodekanesian saaret luovutettiin Kreikalle Molotovin ja Neuvostoliiton edustajien ankarista vastalauseista huolimatta. Neuvostoliiton vastustus oli myös tärkein syy siihen, että Pohjois-Epeiros ei jäänyt Kreikalle, sillä Albaniassa hallitsivat toisen maailmansodan jälkeen kommunistit.


title: Megáli idéa

text: Brittiläisestä kruununsiirtomaasta Kyproksesta tuli huomattavin Kreikan ja Turkin välinen kiistakapula. Vuonna 1955 Kreikan armeijan kyproslaissyntyinen eversti Geórgios Grívas ryhtyi yllyttämään kyproslaisia kansalaistottelemattomuuteen, jonka ensisijaisena tarkoituksena oli saada britit poistumaan saarelta, minkä jälkeen Kypros olisi voitu liittää Kreikkaan ("Énosis"). Myös Kreikan pääministeri Aléxandros Papágos kannatti ajatusta. Britit yllyttivät Kyproksen turkkilaisen vähemmistön vastustamaan kreikkalaisten pyrkimyksiä, minkä vuoksi saaren eri väestönosat joutuivat pahoin riitaan keskenään.


title: Megáli idéa

text:
Kyproksen ongelmilla oli vaikutuksensa manterellakin. Syyskuussa 1955 Istanbulissa järjestettiin laajoja kreikkalaisvastaisia mielenosoituksia, joissa vastustettiin ennen kaikkea Énosista. Ne johtivat väkivaltaisuuksiin, joissa 4000 kauppaliikettä, 100 hotellia ja ravintolaa sekä 70 kirkkoa tuhoutui tai vahingoittui. Tämä johti viimeiseen laajaan massamuuttoon Turkista Kreikkaan.
Zürichin sopimuksella 1959 Kyproksesta päätettiin muodostaa Brittiläiseen kansainyhteisöön kuuluva itsenäinen valtio. Väestönosien välillä vuodesta 1960 lähtien jatkuneiden selkkausten vuoksi saapuivat saarelle vuonna 1964 (UNFICYP).


title: Megáli idéa

text: Kyproksen kysymys sai uutta ajankohtaisuutta Kreikan sotilasjuntan hallitessa vuosina 1967–1974. Vallan kaapanneet everstit selittivät 21. huhtikuuta 1967 suorittamansa vallankaappauksen olleen ainoa keino ”helleenis-kristillisen sivilisaation” puolustamiseksi.


title: Megáli idéa

text: Heinäkuussa 1974 prikaatinkenraali Dimítrios Ioannídis yritti syrjäyttää Kyproksen presidentin, arkkipiispa Makarioksen ja toteuttaa Énosiksen. Turkki ryhtyi välittömästi vastatoimiin ja miehitti saaren pohjoisosan. Sekä Kreikka että Turkki panivat toimeen yleisen liikekannallepanon, ja maiden välisen sodan vaara oli ilmeisen lähellä.


title: Megáli idéa

text: Seuraavat Kreikan aluelisäykset ovat jääneet pysyviksi:Nykyisin, Pontoksessa ensimmäisen maailmansodan aikana toteutetun kansanmurhan sekä Kreikan ja Turkin väestönvaihdon jälkeen, Turkissa ei enää ole manittavaa kreikkalaisväestöä. Rajakiistoja maiden välillä on silti ajoittain käyty, varsinkin Ímian eli Kardakin saaresta (1995) sekä Kyproksesta.


title: Megáli idéa

text: Kreikan ja Turkin välit ovat jatkuvasti olleet kireät, vaikka molemmat maat kuuluvatkin Natoon. Suhteet ovat kuitenkin alkaneet parantua sen jälkeen, kun Kreikka vuonna 1999 İzmitin maanjäristyksen jälkeen toimitti Turkkiin avustuksia samoin kuin vastaavasti Turkki Kreikkaan Ateenan maanjäristyksen jälkeen.


title: Megáli idéa

text: Kreikkalainen äärioikeistolainen Kultainen aamunkoitto -puolue kannattaa yhä "Megáli idéaa".


title: Jääkiekko talviolympialaisissa 2018 – naisten turnaus

text: Jääkiekon naisten turnaus talviolympialaisissa 2018 pelattiin Pyeongchangssa, Koreassa 10.–22. helmikuuta 2018.


text: Kansainvälisen olympiakomitean ja IIHF:n suostumuksella 12 pohjoiskorealaista jääkiekkoilijaa liittyi Etelä-Korean joukkueeseen. Yhteisjoukkueella on 35 nimettyä pelaajaa, joista vain 22 voidaan valita kunkin pelin kokoonpanoon.


text: Viisi joukkuetta valittiin jääkiekon naisten maailmanrankingin 2016 perusteella joka selvisi MM-kisojen 2016 jälkeen. Venäjä suljettiin olympiakisoista, mutta sen urheilijat osallistuvat puolueettomina olympialipun alla. Etelä-Korea pääsi kisoihin isäntämaana ja kaksi muuta olympiakarsintaturnauksen kautta.


text: Lohko A


text: Lohko B


title: Stoor

text: Stoor on muun muassa seuraavien henkilöiden sukunimi:


title: Linja 3 (Soulin metro)

text: Soulin metron linja 3 (, pääkaupunkialueen sähkörautatien linja 3) on linja Soulin metrossa, Etelä-Koreassa. Se yhdistää Goyangin, luoteis-Soulin, Gangnamin ja kaakkois-Soulin.


title: Stormcrow

text: Stormcrow on Cain’s Offeringin toinen albumi. Albumi julkaistaan Japanissa 29. huhtikuuta, Euroopassa 15. toukokuuta ja Pohjois-Amerikassa 19. toukokuuta 2015. Ensimmäisen albumin kokoonpanosta basisti Jukka Koskinen ja kosketinsoittaja Mikko Härkin ovat poissa, ja Jens Johansson ja Jonas Kuhlberg ovat liittyneet heidän paikoilleen. Vierailijoita albumilla ovat muun muassa Antti Railio ja Petri Aho taustalaulajina. Albumin traileri on kuunneltavissa Frontiers Musicin YouTube-kanavalla.


title: Stormcrow

text: Albumi debytoi Suomen virallisen listan sijalla 12.Sävellykset ja sanoitukset: Jani Liimatainen, paitsi kappaleessa ”On the Shore” sävellys ja sanoitus: Jani Liimatainen ja Timo Kotipelto ja kappaleessa ”Child of the Wild” sävellys: Jani Liimatainen ja Timo Kotipelto, sanoitus: Jani Liimatainen.


title: Albendatsoli

text: Albendatsoli (CHSNO) on bentsimidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä useiden loisinfektioiden hoitoon.


title: Albendatsoli

text: Huoneenlämpötilassa albendatsoli on väritöntä kiteistä ainetta. Yhdiste on veteen liukenematonta ja liukenee paremmin orgaanisiin polaarisiin liuottimiin kuten dimetyyliformamidiin, dimetyylisulfoksidiin ja muurahaishappoon.


title: Albendatsoli

text: Albendatsoli on aihiolääke ja metaboloituu ihmisen maksassa aktiiviseksi albendatsolisulfoksidksi. Albendatsolisulfoksidi sitoutuu tubuliiniproteiiniin, mikä estää proteiinin järjestäytymisen mikrotubuluksiksi. Tämän vuoksi loisten kyky ottaa soluihinsa glukoosia heikkenee ja ne joutuvat käyttämään glykogeenivarastonsa energianlähteenä ja lopulta nääntyvät. Albendatsoli estää myös fumaraattireduktaasientsyymin toimintaa. Albendatsoli tehoaa useisiin sukkulamatoihin kuten kihomatoon, suolinkaiseen, koukkumatoihin, ja eräisiin tiehytmatoihin. Alkueläimistä albendatsoli tehoaa muun muassa "Giardia lamblia" -alkueläimeen. Eläinlääketieteessä yhdistettä käytetään muun muassa koirien ja nautojen loismatojen häätämiseen. Albendatsoli tuli markkinoille vuonna 1977.


title: Albendatsoli

text: Tavanomaisimpia albendatsolin aiheuttamia haittavaikutuksia ovat päänsärky, huonovointisuus, ripuli ja kuumeilu. Pitkäaikaisessa käytöstä voi aiheutua palautuva luuydinsuppressio tai maksatulehdus. Albendatsolia ei tule käyttää raskauden aikana, eikä maksan toimintahäiriöitä tai maksakirroosia sairastavilla potilailla.


title: Albendatsoli

text: Albendatsolia voidaan syntetisoida kahdella menetelmällä, joissa molemmissa lähtöaineena on 1-asetamido-4-kloori-2-nitrobentseeni, joka voi reagoida natriumtiosyanaatin kanssa muodostaen 1-asetamido-2-nitro-4-tiosyanaattobentseeniksi. 1-asetamido-2-nitro-4-tiosyanaattobentseeni reagoi emäksisissä olosuhteissa bromipropaanin kanssa propyylitiojohdannaiseksi ja samalla asetamidoryhmä hydrolysoituu vapaaksi amiiniksi. Nitroryhmä pelkistetään amiiniksi ja muodostuva diamiini reagoi syanamidin ja metyylikloroformaatin kanssa muodostaen bentsimidatsolirenkaan ja karbamaattirakenteen. Toinen tapa valmistaa yhdistettä on 1-asetamido-4-kloori-2-nitrobentseenin reaktio 1-propaanitiolin kanssa ja nitroryhmä- ja asetamidoryhmä pelkistetään vedyttämällä diamiiniksi. Bentsimidatsolirenkaan ja karbomaattifunktionaalisuuden synteesi toteutetaan kuten edellä.


title: Babes in Toyland

text: Babes in Toyland voi tarkoittaa ainakin seuraavia:


title: Ubaldo Maria Del Colle

text: Ubaldo Maria Del Colle (27. kesäkuuta 1883 Rooma – 24. elokuuta 1958 Rooma) oli italialainen elokuvaohjaaja ja näyttelijä.


title: Ubaldo Maria Del Colle

text: Teatterinäyttelijänä työskennellyt Del Colle esiintyi Italian ensimmäisessä näytelmäelokuvassa "La presa di Roma" vuonna 1905 ja jatkoi sen jälkeen näyttelijänuraansa teatterissa ja elokuvissa. Hän ohjasi ensimmäiset elokuvansa torinolaiselle Pasquali Filmille vuonna 1911 ja perusti oman tuotantoyhtiön vuonna 1916. Vuonna 1920 Del Colle siirtyi Napoliin Gustavo Lombardon Lombardo Filmille. Hänen suurin menestyksensä oli Leda Gysin tähdittämä melodraama "I figli di nessuno" vuonna 1921.


title: Ubaldo Maria Del Colle

text: Del Colle toimi Raffaello Matarazzon apulaisohjaajana "I figli di nessunon" uudessa versiossa "Elämän valhe" vuonna 1951. Hänen nimiinsä on merkitty myös "Valheen kahleet" ("Menzogna", 1952), jonka todellinen ohjaaja on Giuseppe De Santis.


title: Suwonin asema

text: Suwonin asema (, han. 水原驛, ) on rautatieasema Suwonissa, Etelä-Koreassa. Asema remontoitiin kokonaan 2002 ja 2003 ja sen yhteyteen rakennettiin Aekyung-ostoskeskus (AK PLAZA). Aseman kautta kulkee kansallinen Gyeongbu-linja, Soulin metron linjat linja 1 ja Bundang-linja.


title: Tomas Walsh

text: Tomas ”Tom” Walsh (s. 1. maaliskuuta 1992 Timaru) on uusiseelantilainen kuulantyöntäjä. Walshin maaliskuussa 2018 Aucklandissa työnnetty 22,67 m on ulkoratojen Oseanian ennätys ja maaliskuussa 2018 sisäratojen MM-kilpailuiden finaalissa Birminghamissa työnnetty 22,31 m sisäratojen Oseanian ennätys. Walsh on 185 senttimetriä pitkä ja painaa 125 kilogrammaa.


title: Tomas Walsh

text: Walsh saavutti pronssia silloisella sisäratojen ennätyksellään 21,26 vuoden 2014 sisäratojen MM-kilpailuista Sopotista. Saman vuoden heinäkuussa hän saavutti hopeaa Kansainyhteisön kisoista Glasgow'sta tuloksella 21,19. Hän sijoittui Pekingin MM-kilpailuissa 2015 neljänneksi tuloksella 21,58 m. Vuoden 2016 sisäratojen MM-kilpailuissa Portlandissa Walsh kirkasti edellisten MM-kilpailuiden pronssinsa kullaksi tuloksella 21,78.


title: Tomas Walsh

text: Rion olympialaisissa 2016 hän voitti olympiapronssia tuloksella 21,36. Lontoon MM-kilpailuissa 2017 hän voitti kultaa tuloksella 22,03, jonka hän työnsi viimeisellä kierroksella. Birminghamin MM-hallikilpailuissa 2018 Walsh voitti kultaa tuloksella 22,31 m. Tulos oli kisaennätys, Oseanian ennätys ja kaikkien aikojen hallitilaston neljänneksi paras tulos. Saman vuoden Gold Coastin Kansainyhteisön kisoissa hän voitti kultaa tuloksella 21,41.


title: Tomas Walsh

text: Walsh on heittänyt kiekkoa parhaimmillaan 53,58 m Christchurchissa helmikuussa 2014.


title: Bahrainin Grand Prix 2015

text: Bahrainin Grand Prix oli Formula 1 -kauden neljäs osakilpailu. Osakilpailu ajettiin 19. huhtikuuta 2015 Bahrain International Circuitilla, Sakhirissa, Bahrainissa.. Kilpailussa toiseksi ajanut Kimi Räikkönen nousi pitkän tauon jälkeen palkintokorokkeelle sitten vuoden 2013 Korean GP:n.


title: Bahrainin Grand Prix 2015

text: FIA:n perinteiset lehdistötilaisuudet järjestetään kisaviikonloppuna edeltävänä torstaina ja perjantaina. Torstaina nähtiin seuraavat kuljettajat Sergio Pérez, Max Verstappen, Will Stevens, Pastor Maldonado, Lewis Hamilton ja Daniel Ricciardo. Perjantaina tiimien edustajat John Booth, Rob White, Éric Boullier, Maurizio Arrivabene, Monisha Kaltenborn ja Toto Wolff. FIA:n tuomaristoon kuului Paul Gutjahr, José Abed ja Mika Salo.


title: Bahrainin Grand Prix 2015

text: Lämmittelykierrokselle lähdettäessä Williamsin Felipe Massalla oli ongelmia, jonka seurauksena brasilialainen joutui starttaamaan kilpailuun varikkosuoralta. Teknisten ongelmien vuoksi McLarenin Jenson Button ei startannut kilpailuun lainkaan. Paalulta kauden neljänteen osakilpailuun starttasi Mercedeksen Lewis Hamilton. Ensimmäisessä mutkassa Ferrarin Kimi Räikkönen ohitti ulkokautta Nico Rosbergin ja nousi kolmanneksi, tallikaveri Sebastian Vettelin perään. Kilpailun edetessä Rosberg ohitti Räikkösen ensimmäisessä mutkassa, tehden saman myöhemmin Vettelille. Ensimmäisten varikkopysähdysten aikana Vettel onnistui ohittamaan Rosbergin ja nousi takaisin toiseksi. Vettel kuitenkin ajoi viimeisen mutkan leveäksi rikkoen samalla etusiipeään. Näin Vettel joutui tulemaan toiselle varikkopysähdykselle tippuen sijalle viisi. Kilpailun viimeisillä kierroksilla Rosberg kärsi jarruongelmista ja ajoi radan ensimmäisen mutkan leveäksi menettäen sijan Kimi Räikköselle.


title: Bahrainin Grand Prix 2015

text: Kilpailun voittoon ajoi Mercedeksen Lewis Hamilton ennen Kimi Räikköstä, joka nousi palkintopallille ensimmäistä kertaa Ferrarilla paluunsa jälkeen. Nico Rosberg oli kolmas. Williamsin Valtteri Bottas ajoi lopulta neljänneksi pitäen Vettelin takanaan. Kilpailun joutuivat keskeyttämään molemmat Toro Rosso -kuljettajat, sekä Lotuksen Pastor Maldonado.


title: Aleksandr Gripitš

text: Aleksandr Sergejevitš Gripitš (; s. 29. syyskuuta 1986 Krasnodar, Neuvostoliitto) on venäläinen seiväshyppääjä. Gripitšin sisäratojen ennätys on vuoden 2015 sisäratojen EM-finaalissa Prahassa hypätty 585 ja ulkoratojen ennätys 575, jonka hän on saavuttanut kahdesti, vuoden 2009 MM-kilpailuiden finaalissa Berliinissä ja vuoden 2011 kesäuniversiadeissa Shenzhenissä. 190 senttimetriä pitkä ja 80 kilogrammaa painava Gripitš edustaa SC Luch Moskovaa.


title: Aleksandr Gripitš

text: Gripitš saavutti sisäratojen ennätystuloksellaan hopeaa vuoden 2015 sisäratojen EM-kilpailuista Prahasta. Vuoden 2009 MM-kilpailuissa Berliinissä hän oli ulkoratojen ennätyksellään 575 viides. Gripitš on osallistunut kaksiin ulkoratojen MM-kilpailuihin vuosina 2009 ja 2013. Vuonna 2009 hän saavutti kultaa kesäuniversiadeista Belgradista ja kahta vuotta myöhemmin hän saavutti hopeaa niin ikään tuloksella 575 kesäuniversiadeista Shenzhenistä. EM-kilpailuihin Gripitš on osallistunut kahdesti, vuosina 2010 ja 2014, jolloin hän oli viides.


title: Perhostoukka

text: Perhostoukka on perhosen toukkavaihe, joka on ennen koteloitumista.


title: Perhostoukka

text: Perhostoukka kuoriutuu munasta. Perhostoukalla on kolme paria oikeita jalkoja edessä ja viisi valejalkaa takaosassa. Ravinnoksi perhostoukat syövät etenkin lehtiä. Suuri osa perhostoukista on väriltään joko vihreitä tai ruskeita, koska tällöin ne ovat vaikeammin havaittavissa petoeläimille ja usein ne ovat lähes karvattomia. Toisaalta osa perhostoukista voi olla väritykseltään hyvinkin kirjavia ja karvaisia ja tällöin ne ovat todennäköisemmin myrkyllisiä. Osia perhostoukista pidetään puutarhojen tuhoeläiminä. Perhostoukat ovat tärkeätä ravintoa monille linnuille ja selkärangattomille eläimille.


title: Espanjan Grand Prix 2015

text: Espanjan Grand Prix oli Formula 1 -sarjan viides osakilpailu kaudella 2015. Kilpailu ajettiin 10. toukokuuta 2015 Barcelonassa sijaitsevalla Circuit de Catalunyan moottoriradalla. Kilpailun voittoon ajoi paalupaikalta lähtenyt Nico Rosberg.


title: Espanjan Grand Prix 2015

text: Kauden viidenteen osakilpailuun paalupaikalta lähti ensimmäistä kertaa tällä kaudella Mercedes-kuljettaja Nico Rosberg. Startissa kolmosruudusta liikkelle lähtenyt Ferrarin Sebastian Vettel pystyi ohittamaan kakkospaikalta lähteneen Lewis Hamiltonin. Kimi Räikkönen ohitti molemmat Toro Rosso-kuljettajat ensimmäisellä kierroksella ja nousi viidenneksi.


title: Espanjan Grand Prix 2015

text: Hamilton jumittui Vettelin taakse, ja Rosberg karkasi häneltä kärjessä. Hamilton kurvasi ensimmäiselle varikkopysähdykselleen kierroksella 12, mutta varikkokäynnillä pyörän kiinnityksen aiheuttamat ongelmat veivät Hamiltonilta mahdollisuuden ohittaa Vettel varikkopysähdysten yhteydessä. Vettel pysähtyi kierroksella 13. Taaempana Lotus-kuljettajat kolaroivat keskenään radan kolmannessa mutkassa. Kolarin seurauksena Pastor Maldonadon takasiipi vaurioitui ja venezuelalainen joutui myöhemmin keskeyttämään, kierroksella 45 kolarivaurioihin. Romain Grosjeanin varikkopysähdys ei onnistunut mutkattomasti, sillä hän törmäsi varikkomiehistöönsä, mutta kukaan ei loukkaantunut tilanteessa pahasti. Kotiyleisön edessä myös Fernando Alonsolla riitti draamaa. Hän kertoi tiimiradioon kärsivänsä jarruongelmista, ja varikkostopille tullessaan hän oli lähellä aiheuttaa Grosejanin tapaisen vaaratilanteen varikolla. Alonso joutui keskeyttämään kierroksella 26. Viimeisten varikkopysähdysten yhteydessä Hamilton onnistui ohittamaan Sebastian Vettelin. Kilpailun viimeisellä kierroksella Daniil Kvjat ja Carlos Sainz Jr. osuivat toisiinsa, mutta molemmat pystyivät jatkamaan kilpailua maaliin asti, tilanteessa kummankaan autoon ei tullut merkittäviä vaurioita.


title: Espanjan Grand Prix 2015

text: Espanjan Grand Prix'n voittoon ajoi Nico Rosberg, jolle voitto oli kauden ensimmäinen. Rosbergin tallikaveri Lewis Hamilton ajoi toiseksi ja Vettel kolmanneksi. Valtteri Bottas ajoi neljänneksi pystyen pitämään Kimi Räikkösen takanaan painostuksesta huolimatta.


title: Monacon Grand Prix 2015

text: Monacon Grand Prix 2015 (virallisesti Formula 1 Grand Prix de Monaco 2015) oli Formula 1 -sarjan kuudes osakilpailu kaudella . Kilpailu ajettiin Circuit de Monacolla 24. toukokuuta.


title: Monacon Grand Prix 2015

text: Paalupaikalta kauden kuudenteen osakilpailuun lähti Lewis Hamilton, ensimmäistä kertaa urallaan Monacossa. Hamiltonin rinnalla toisessa ruudussa oli Nico Rosberg. Ruudusta kolme oli Sebastian Vettel.


title: Monacon Grand Prix 2015

text: Lähdössä Red Bull -kuljettajat vaihtoivat paikkojaan, kun Daniil Kvjat ohitti Daniel Ricciardon. Ensimmäisellä kierroksella McLaren -kuljettaja Fernando Alonso kolaroi Nico Hülkenbergin kanssa Mirabeau -mutkassa, saaden kolaroinnista viiden sekunnin aikarangaistuksen. Myös Felipe Massa kolaroi ensimmäisellä kierroksella, osuen yhteen Pastor Maldonadon kanssa, kontaktin seurauksena Massan auton etusiipi vaurioitui ja hän joutui tulemaan varikolle vaihdattamaan sen. Maldonado keskeytti kierroksella 7 jarruongelmiin. Myös Alonson kilpailu jäi kesken ennen aikojaan vaihdelaatikon rikkouduttua. Kimi Räikkönen taisteli Red Bull -kuljettajien kanssa, onnistuen ohittamaan Daniel Ricciardon varikkopysähdysten yhteydessä.


title: Monacon Grand Prix 2015

text: Kierroksella 64 Max Verstappen törmäsi Romain Grosjeaniin radan ensimmäisessä mutkassa. Turva-auto tuli radalle. Kilpailua täydellisesti hallinnut Hamilton kutsuttiin kärkipaikalta varikolle vaihtamaan superpehmeät renkaat. Hamilton kuitenkin tippui varikkopysähdyksen seurauksena kolmanneksi, Nico Rosbergin siirryttyä kärkeen ja Vettelin noustua toiseksi. Turva-auto poistui radalta kierroksella 70. Hamilton ei kuitenkaan pystynyt ohittamaan Vetteliä.


title: Monacon Grand Prix 2015

text: Nico Rosberg ajoi uransa kolmanteen perättäiseen Monacon Grand Prix’n voittoon. Sebastian Vettel ajoi toiseksi. Hamilton sijoittui kolmanneksi. Red Bullin venäläiskuljettaja Daniil Kvjat ajoi neljänneksi, Ricciardo viidenneksi ja Kimi Räikkönen kuudenneksi. Räikkönen joutui kolariin Ricciardon kanssa kilpailun lopulla, Ricciardon väkisin ohittaessa Räikkösen. Tilanteesta ei jaettu rangaistuksia. McLarenin Jenson Button ajoi kahdeksanneksi saavuttaen McLarenille kauden avauspisteet. Valtteri Bottas ajoi 14:nneksi.


Luettelo punaisten muistomerkeistä Suomessa sisältää vuonna 1918 Suomen sisällissodassa kaatuneiden punaisten muistoksi pystytetyt muistomerkit: patsaat, veistokset, muistopaikat ja muistolaatat. Luettelossa voi olla myös hautausmailla tai niiden lähellä olevia yleisiä mutta ei yksittäisillä haudoilla olevia muistomerkkejä.


title: Luettelo punaisten muistomerkeistä Suomessa

text: Suomen sisällissodassa ja sen jälkiselvittelyissä sai surmansa yli 27 000 punaista, joista lähes 20 000 teloitettiin tai sai surmansa vankileireillä. Kaikkien punaisten hautapaikkoja ei ole tiedossa, ja osa ruumiista jäi tuntemattomille teloituspaikoille. Omaiset saivat niistä tietoja vain epävirallisia kanavia myöten. Jotkut hautausmaalle haudatut jäivät vaille papin siunausta, toiset haudattiin hautausmaiden ulkopuolelle.


text: Taidekriitikko Otso Kantokorpi, jonka toinen isoisä oli valkoisesta suvusta, toinen taisteli punaisten puolella, arvioi, että punaisten muistomerkit ovat yleisesti taiteellisesti korkeatasoisempia kuin valkoisten. Valkoisten muistomerkkejä alettiin pystyttää pian sodan päätyttyä, ja niiden linja on melko samanlainen, herooinen, pönöttävä. Punaisten muistomerkkejä taas alettiin tehdä vasta ajan kuluttua, ja niihin on Kantokorven mukaan vaikuttanut kulunut aika ja ajan kuluessa käydyt pohdinnat. Hän ottaa esimerkiksi Taisto Martiskaisen "Crescendon", jonka katsotaan kestäneen aikaa ja olevan ehkä hienoin sisällissodan muistomerkeistä. Sen rinnalle hän nostaa Marja Kanervon "Suomenlinnan vankileirin muistomerkin".


text: Alkuun punaisten haudoille ei saanut kokoontua, viedä kukkia eikä pystyttää hautakiviä. Vuonna 1927 Suomessa oli 300 valkoisten ja 12 punaisten muistomerkkiä.


text: Hämeenlinnan lähellä olevalle Ahveniston hautausmaalle vainajien omaiset hankkivat hautakiven punaisten muistoksi suurelle joukkohaudalle vuonna 1923 kirkkoneuvoston kielloista huolimatta. Kirkkovaltuusto ryhtyi toimenpiteisiin, ja poliisit hävittivät patsaan. Muistomerkki ilmeisesti räjäytettiin, ja pystyttäjät tuomittiin raastuvanoikeudessa. Uusi muistomerkki pystytettiin vasta talvisodan jälkeen vuonna 1940.


text: Varkaudessa vuonna 1922 Kankurinharjulle pystytetty muistomerkki ehdittiin ennen paljastusta varastaa ja upottaa järveen. Uusi muistomerkki tehtiin alkuperäisen näköiseksi ja paljastettiin vuonna 1946.


text: Talvisodan jälkeen muistokiviä sai pystyttää. Hämeenlinnassa paikalliset työväenjärjestöt organisoivat keräyksen muistokiven hankkimiseksi. Keräys oli tuottoisa, ja sillä saatiin hankituksi viisi kiveä, joiden paljastamisjuhla pidettiin syksyllä 1940.


text: Punaisten muistomerkeistä suurin osa on pystytetty 1940-luvulla tai sen jälkeen poliittisen ilmapiirin muututtua. Eniten niitä pystytettiin vuonna 1946. Työväen keskusmuseon tietopankkiin on kerätty lähes 260 punaisten muistomerkkiä ja joukkohautaa.